
	讗讘 诪诇讗讻讛 讜诪诇讗讻讛 讛注讜砖讛 诪诇讗讻讜转 讛专讘讛 诪注讬谉 诪诇讗讻讛 讗讞转 讗讬谞讜 讞讬讬讘 讗诇讗 讞讟讗转 讗讞转:


	讙诪' 诪''讟 转谞讗 讻诇诇 讙讚讜诇 讗讬诇讬诪讗 诪砖讜诐 讚拽讘注讬 诇诪讬转谞讬 注讜讚 讻诇诇 讗讞专 转谞讗 讻诇诇 讙讚讜诇 讜讙讘讬 砖讘讬注讬转 谞诪讬 诪砖讜诐 讚拽讘注讬 诇诪讬转谞讬 注讜讚 讻诇诇 讗讞专 转谞讗 讻诇诇 讙讚讜诇 讜讛讗 讙讘讬 诪注砖专 讚拽转谞讬 讻诇诇 讗讞专 讜诇讗 转谞讬 讻诇诇 讙讚讜诇 讗''专 讬讜住讬 讘专 讗讘讬谉 砖讘转 讜砖讘讬注讬转 讚讗讬转 讘讛讜 讗讘讜转 讜转讜诇讚讜转 转谞讗 讙讚讜诇 诪注砖专 讚诇讬转 讘讛 讗讘讜转 讜转讜诇讚讜转 诇讗 转谞讗 讻诇诇 讙讚讜诇 讜诇讘专 拽驻专讗 讚转谞讬 讻诇诇 讙讚讜诇 讘诪注砖专 诪讗讬 讗讘讜转 讜诪讗讬 转讜诇讚讜转 讗讬讻讗 讗诇讗 诇讗讜 讛讬讬谞讜 讟注诪讗 讙讚讜诇 注讜谞砖讜 砖诇 砖讘转 讬讜转专 诪砖诇 砖讘讬注讬转 讚讗讬诇讜 砖讘转 讗讬转讗 讘讬谉 讘转诇讜砖 讘讬谉 讘诪讞讜讘专 讜讗讬诇讜 砖讘讬注讬转 讘转诇讜砖 诇讬转讗 讘诪讞讜讘专 讗讬转讗 讜讙讚讜诇 注讜谞砖讛 砖诇 砖讘讬注讬转 讬讜转专 诪谉 讛诪注砖专 讚讗讬诇讜 砖讘讬注讬转 讗讬转讗 讘讬谉 讘诪讗讻诇 讗讚诐 讘讬谉 讘诪讗讻诇 讘讛诪讛 讜讗讬诇讜 诪注砖专 讘诪讗讻诇 讗讚诐 讗讬转讗 讘诪讗讻诇 讘讛诪讛 诇讬转讗 讜诇讘专 拽驻专讗 讚转谞讬 讻诇诇 讙讚讜诇 讘诪注砖专 讙讚讜诇 注讜谞砖讜 砖诇 诪注砖专 讬讜转专 诪砖诇 驻讬讗讛 讚讗讬诇讜 诪注砖专 讗讬转讗 讘转讗谞讛 讜讬专拽 讜讗讬诇讜 驻讬讗讛 诇讬转讗 讘转讗谞讛 讜讬专拽 讚转谞谉 讻诇诇 讗诪专讜 讘驻讬讗讛 讻诇 砖讛讜讗 讗讜讻诇 讜谞砖诪专 讜讙讬讚讜诇讜 诪谉 讛讗专抓 讜诇拽讬讟转讜 讻讗讞转 讜诪讻谞讬住讜 诇拽讬讜诐 讞讬讬讘 讘驻讬讗讛 讗讜讻诇 诇诪注讜讟讬 住驻讬讞讬 住讟讬住 讜拽讜爪讛 讜谞砖诪专 诇诪注讜讟讬 讛驻拽专 讜讙讬讚讜诇讜 诪谉 讛讗专抓 诇诪注讜讟讬 讻诪讬讛讬谉 讜驻讟专讬讜转 讜诇拽讬讟转讜 讻讗讞转 诇诪注讜讟讬 转讗谞讛 讜诪讻谞讬住讜 诇拽讬讜诐 诇诪注讜讟讬 讬专拽 讜讗讬诇讜 讙讘讬 诪注砖专 转谞谉 讻诇诇 讗诪专讜 讘诪注砖专 讻诇 砖讛讜讗 讗讜讻诇 讜谞砖诪专 讜讙讬讚讜诇讜 诪谉 讛讗专抓 讞讬讬讘 讘诪注砖专 讜讗讬诇讜 诇拽讬讟转讜 讻讗讞转 讜诪讻谞讬住讜 诇拽讬讜诐 诇讗 转谞谉: 专讘 讜砖诪讜讗诇 讚讗诪专讬 转专讜讬讬讛讜 诪转谞讬转讬谉 讘转讬谞讜拽 砖谞砖讘讛 诇讘讬谉 讛谞讻专讬诐 讜讙专 砖谞转讙讬讬专 诇讘讬谉 讛谞讻专讬诐 讗讘诇 讛讻讬专 讜诇讘住讜祝 砖讻讞 讞讬讬讘 注诇 讻诇 砖讘转 讜砖讘转 转谞谉 讛砖讜讻讞 注讬拽专 砖讘转 诇讗讜 诪讻诇诇 讚讛讜讬讗 诇讬讛 讬讚讬注讛 诪注讬拽专讗 诇讗 诪讗讬 讻诇 讛砖讜讻讞 注讬拽专 砖讘转 讚讛讬转讛 砖讻讜讞 诪诪谞讜 注讬拽专讛 砖诇 砖讘转 讗讘诇 讛讻讬专 讜诇讘住讜祝 砖讻讞 诪讗讬 讞讬讬讘 注诇 讻诇 砖讘转 讜砖讘转 讗讚转谞讬 讛讬讜讚注 注讬拽专 砖讘转 讜注砖讛 诪诇讗讻讜转 讛专讘讛 讘砖讘转讜转 讛专讘讛 讞讬讬讘 注诇 讻诇 砖讘转 讜砖讘转 诇讬转谞讬 讛讻讬专 讜诇讘住讜祝 砖讻讞 讜讻''砖 讛讗 诪讗讬 讛讬讜讚注 注讬拽专 砖讘转 诪讬 砖讛讬讛 讬讜讚注 注讬拽专讛 砖诇 砖讘转 讜砖讻讞讛





专砖"讬





	讗讘 诪诇讗讻讛. 讚谞拽讟 诇讗讜 诇诪注讜讟讬 转讜诇讚讜转 讚讛''讛 诇转讜诇讚讜转 讜讘诇讘讚 砖讬讛讜 转讜诇讚讜转 讚砖谞讬 讗讘讜转 讗诇讗 诇诪注讜讟讬 讛讬讻讗 讚讛讜讜 讘' 转讜诇讚讜转 讚讗讘 讗讞讚 讗讜 讗讘 讜转讜诇讚讛 砖诇讜 讚讗讬谞讜 讞讬讬讘 讗诇讗 讗讞转 讻讚拽转谞讬 住讬驻讗 讛注讜砖讛 诪诇讗讻讜转 讛专讘讛 诪注讬谉 诪诇讗讻讛 讗讞转 砖转讬 转讜诇讚讜转 砖诇 讗讘 讗讞讚 讗讬谞讜 讞讬讬讘 讗诇讗 讞讟讗转 讗讞转 讚讛专讬 讛讜讗 讻注讜砖讛 讜讞讜讝专 讜注讜砖讛 讘讛注诇诐 讗讞讚 讜讗讬谉 讞讬诇讜拽 讞讟讗讜转 讘讛注诇诐 讗讞讚 讗诇讗 讘讙讜驻讬 注讘讬专讛 砖讗讬谞谉 讚讜诪讬谉 讗讜 讘讞讬诇讜拽 砖讘转讜转 诇注谞讬谉 砖讙讙转 砖讘转: 讙诪' 注讜讚 讻诇诇 讗讞专. 诇拽诪谉 讘驻讬专拽讬谉 (讚祝 注讛:) 讜诇讗 讻诇诇 讘讜 讗诇讗 讘' 讚讘专讬诐 讻诇 讛讻砖专 诇讛爪谞讬注 讜讻诇 砖讗讬谞讜 讻砖专 诇讛爪谞讬注 讜讻讗谉 讻诇诇 讬讜转专 讜诪砖讜诐 讛讻讬 拽专讬 诇讛讜 讙讚讜诇: 讜讙讘讬 砖讘讬注讬转. 讘驻专拽 (讘谞讜转 砖讜讞): 讙讘讬 诪注砖专. 讘驻''拽 讚诪住讻转 诪注砖专讜转: 讗讬转 讘讬讛 讗讘讜转. 讗专讘注讬诐 讞住专 讗讞转 砖讛讜爪专讻讜 诇诪砖讻谉 讜转讜诇讚讜转 讛讚讜诪讜转 诇讻诇 讗讞转 讛讜讬讗 转讜诇讚讜转 讚讬讚讬讛 讗讘讜转 讚砖讘讬注讬转 讝专讬注讛 讜拽爪讬专讛 讜讝诪讬专讛 讜讘爪讬专讛 讚讻转讬讘谉 转讜诇讚讜转 砖讗专 注讘讜讚讜转 砖讘砖讚讛 讜讻专诐 讻讚讗诪专讬谞谉 讘诪讜注讚 拽讟谉 讘驻''拽 (讚祝 讙.): 讜诇讘专 拽驻专讗 讚转谞讗. 讘转讜住驻转讗 讚讬讚讬讛 讘诪注砖专 诪讗讬 讗讘讜转 讻讜': 讗诇讗 诇讗讜 讛讬讬谞讜 讟注诪讗. 诪砖讜诐 讗讘讜转 讜转讜诇讚讜转 讗诇讗 讚讘专 砖谞讗诪专 讘讜 讻诇诇 讜注讜谞砖讜 讙讚讜诇 诪讚讘专 讗讞专 砖谞讗诪专 讘讜 讻诇诇 转谞讬 讘讬讛 讻诇诇 讙讚讜诇: 砖讘转 讗讬转讗. 诇讗讬住讜专 讚讬讚讛 讘讬谉 讘讚讘专 砖讛讬讛 转诇讜砖 诪讘注讜讚 讬讜诐 讻讙讜谉 讟讜讞谉 讜诇砖 讘讬谉 讘讚讘专 砖诪讞讜讘专 诪砖拽讚砖 讛讬讜诐: 讜讗讬诇讜 砖讘讬注讬转. 讘讚讘专 砖讛讬讛 诪讞讜讘专 诪砖拽讚砖 砖讘讬注讬转 讗讬转讗 讗讘诇 讘讚讘专 砖讛讬讛 转诇讜砖 诇驻谞讬 砖讘讬注讬转 诇讬转讗: 砖讘讬注讬转. 谞诪讬 讗讬转讬讛 讘诪讗讻诇 讘讛诪讛 讚讻转讬讘 讜诇讘讛诪转讱 讜诇讞讬讛 讜讙讜' (讜讬拽专讗 讻讛) 诪注砖专 诇讬转讬讛 讘诪讗讻诇 讘讛诪讛 讚诪讚讗讜专讬讬转讗 讚讙谉 转讬专讜砖 讜讬爪讛专 讻转讬讘 讜专讘谞谉 转拽讜谉 驻讬专讜转 讛讗讬诇谉 讜讬专拽 讚诪讗讻诇 讗讚诐 讻讚拽转谞讬 讻诇 砖讛讜讗 讗讜讻诇 讻讜': 讗讬转讬讛 讘转讗谞讛 讜讬专拽. 诪讚专讘谞谉: 讻诇 砖讛讜讗 讗讜讻诇 讻讜'. 讚讙讘讬 驻讬讗讛 拽爪讬专 讻转讬讘 诪讛 拽爪讬专 诪讬讜讞讚 砖讬砖 讘讜 讻诇 讗诇讜: 诇诪注讜讟讬 住驻讬讞讬 住讟讬住 讜拽讜爪讛. 砖注讜诪讚讬诐 诇爪讘注 诇讛讻讬 谞拽讟 住驻讬讞讬诐 讚讗讬谉 讚专讱 诇诇讜拽讟谉 讘砖谞讛 砖谞讝专注讬诐 讗诇讗 诇住讜祝 讚' 讜讛' 砖谞讬诐 砖讛砖专砖讬谉 诪转驻砖讟讬谉 讘讗专抓 讜诪砖讘讬讞讬谉 讜砖讜专砖 砖诇讛谉 注讬拽专 讜讛讗 讚谞拽讟 讛谞讬 讜诇讗 谞拽讟 砖讗专 诪讬谞讬诐 砖讗讬谞谉 专讗讜讬谉 诇讗讻讬诇讛 诪砖讜诐 讚讗讬讬讚讬 讚讙讘讬 砖讘讬注讬转 转谞讬 诇讛讜 讚讬砖 诇讛谉 砖讘讬注讬转 谞拽讟 讛讻讗 讚讘驻讬讗讛 讜诪注砖专 诇讬转谞讛讜 诇砖讜谉 专讘讬谞讜 讛诇讜讬. 住讟讬住 讜讜讬砖讚''讗 拽讜爪' 讜讜专谞爪''讗: 讜诪讻谞讬住讜 诇拽讬讜诐 诇诪注讜讟讬 讬专拽. 讻讙讜谉 诇驻转 讜拽驻诇讜讟讜转: 讜讗讬诇讜 诪讻谞讬住讜 诇拽讬讜诐 讜诇拽讬讟转讜 讻讗讞讚 诇讗 转谞谉. 讚讻讬 转拽讜谉 专讘谞谉 讗讚讬讚讛讜 诇讗 驻诇讜讙 讘驻讬专讜转 讛讗讬诇谉 讜讘讬专拽 讘讬谉 诪讬谉 诇诪讬谉: 诪转谞讬转讬谉. 讚驻讟专 讘讞讚 讞讟讗转: 讘转讬谞讜拽 砖谞砖讘讛. 讜诇讗 讬讚注 砖讘转 诪注讜诇诐: 讗讘诇 讛讻讬专 讜诇讘住讜祝 砖讻讞. 讛讜讛 诇讬讛 讻砖讜讻讞 砖讛讬讜诐 砖讘转 讜讬讜讚注 注讬拽专 砖讘转 讜讞讬讬讘 注诇 讻诇 砖讘转 讜砖讘转: 砖讛讬转讛 砖讻讜讞讛 诪诪谞讜. 诪注讜诇诐: 诇转谞讬 讛讻讬专 讜诇讘住讜祝 砖讻讞. 讚讞讬讬讘 讜讗注''讙 讚诇讬讻讗 诇诪讬诪专 讬诪讬诐 砖讘讬谞转讬诐 讛讜讜讬讬谉 讬讚讬注讛 诇讞诇拽 讜讻''砖 讛讗 讚讗讬讻讗 诇诪讬诪专 砖讬诪讬诐 砖讘讬谞转讬诐 讛讜讜讬讬谉 诇讬讛 讬讚讬注讛 诇讞诇拽:





转讜住驻讜转





	讜讙讘讬 砖讘讬注讬转 谞诪讬 讻讜'. 讛讻讬 转谞谉 讘砖讘讬注讬转 (讻''讝 诪''讗) 讻诇诇 讙讚讜诇 讗诪专讜 讻诇 砖讛讜讗 诪讗讻诇 讗讚诐 讜诪讗讻诇 讘讛诪讛 讜诪诪讬谉 讛爪讜讘注讬谉 讜讗讬谞讜 诪转拽讬讬诐 讘讗专抓 驻讬专讜砖 砖讻诇讛 诇讞讬讛 讬砖 诇讜 砖讘讬注讬转 讜诇讚诪讬讜 砖讘讬注讬转 讬砖 诇讜 讘讬注讜专 讜诇讚诪讬讜 讘讬注讜专 讜注讜讚 讻诇诇 讗讞专 讗诪专讜 讚拽转谞讬 讻诇 砖讗讬谞讜 诪讗讻诇 讗讚诐 讜诪讗讻诇 讘讛诪讛 讜讻讜' 讜诪转拽讬讬诐 讘讗专抓 讬砖 诇讜 砖讘讬注讬转 讜诇讚诪讬讜 砖讘讬注讬转 讜讗讬谉 诇讜 讜诇讚诪讬讜 讘讬注讜专 讚讻诇诇 讛专讗砖讜谉 讙讚讜诇 讚讬砖 诇讜 讘讬注讜专 讜讗讞专讜谉 讗讬谉 诇讜 讘讬注讜专 讜讗注''讙 讚拽转谞讬 讛转诐 讘讘讘讗 讗讞专讬转讗 讻诇诇 讙讚讜诇 讗诪专讜 讘砖讘讬注讬转 讜诇讗 拽转谞讬 讘转专讬讛 讻诇诇 讗讞专 讻讬讜谉 讚拽转谞讬 讻诇诇 拽讟谉 拽诪讬讛 砖讬讬讱 诇诪转谞讬 讘转专讬讛 讻诇诇 讙讚讜诇: 讜讛讗 讙讘讬 诪注砖专 讚拽转谞讬 注讜讚 讻诇诇 讗讞专 讗诪专讜 讻讜'. 转讬诪讛 诇诪讛 讬砖谞讛 讘专讗砖讜谉 讻诇诇 讙讚讜诇 讻讬讜谉 讚讗讬谞讜 讙讚讜诇 诪谉 讛砖谞讬 讜爪''注: 讚讗讬转 讘讬讛 讗讘讜转 讜转讜诇讚讜转. 讜讗驻讬诇讜 诇专讘讗 讚讗诪专 讘诪讜注讚 拽讟谉 (讚祝 讘:) 讙讘讬 砖讘讬注讬转 讗讘讜转 讗住专 专讞诪谞讗 转讜诇讚讜转 诇讗 讗住专 专讞诪谞讗 诪''诪 诪讚专讘谞谉 诪讬讛讗 讗讬转 讘讬讛 讗讘讜转 讜转讜诇讚讜转 讜讗''转 讘诪注砖专 讗讬讻讗 谞诪讬 讗讘讜转 讜转讜诇讚讜转 讚诪讚讗讜专讬讬转讗 讚讙谉 讜转讬专讜砖 讜讬爪讛专 讜诪讚专讘谞谉 讻诇 诪讬诇讬 讜讬''诇 讚诇讗 砖讬讬讱 诇讛讝讻讬专 讗讘讜转 讜转讜诇讚讜转 讘诪讬诇讬 讚诇讬转 讘讬讛 讗讬住讜专 诪诇讗讻讜转 讜讗''转 讜讘讻诇诇 讗讞专 讚砖讘转 讜砖讘讬注讬转 诇讬转谞讬 谞诪讬 讻诇诇 讙讚讜诇 诪讛讗讬 讟注诪讗 讜讬砖 诇讜诪专 讚诇讗 爪专讬讱 诇诪讬转谞讬 讚讗讻诇诇 讙讚讜诇 拽诪讗 拽讗讬 讜讛''拽 注讜讚 讻诇诇 讙讚讜诇 讗讞专 讗诪专讜: 讙讚讜诇 注讜谞砖讜 砖诇 砖讘转 诪砖诇 砖讘讬注讬转. 诇驻讬专讜砖 讛拽讜谞讟专住 讚诪驻专砖 讘转诇讜砖 砖谞转诇砖 拽讜讚诐 砖讘转 讜拽讜讚诐 砖讘讬注讬转 诪砖诪注 砖专讜爪讛 诇驻专砖 砖讘讬注讬转 讘诪讞讜讘专 讗讬转讗 讛讬讬谞讜 讘诪讞讜讘专 注专讘 砖讘讬注讬转 讜谞转诇砖 讘砖讘讬注讬转 讜诪讬讬专讬 讘讗讬住讜专 驻讬专讜转 砖讘讬注讬转 诇讗讻讬诇讛 讜拽砖讛 诇专''讬 讚诇驻讬' 诇讗 讛讜讛 诇讬讛 诇诪讬诪专 讗诇讗 讙讚讜诇 注讜谞砖讜 砖诇 砖讘转 讜砖讘讬注讬转 诪砖诇 诪注砖专 讚讗讬转谞讛讜 讘诪讗讻诇 讘讛诪讛 诪讛 砖讗讬谉 讻谉 讘诪注砖专 讜诇诪讛 诇讬讛 诇诪讬诪专 讻诇诇 讙讚讜诇 注讜谞砖讛 砖诇 砖讘转 诪砖诇 砖讘讬注讬转 讗诇讗 谞专讗讛 诇专''讬 讚讘诪讬讚讬 讚讗讻讬诇讛 讚诇讗 砖讬讬讻讗 诇注谞讬谉 砖讘转 诇讗 砖讬讬讱 诇诪讬诪专 讙讚讜诇 砖讘转 诇讗 诪砖讘讬注讬转 讜诇讗 诪诪注砖专 讜诇讛讻讬 诇讗 拽讗诪专 讙讚讜诇 砖讘转 讜砖讘讬注讬转 诪诪注砖专 讗诇讗 拽讗诪专 讙讚讜诇 砖讘转 诪砖讘讬注讬转 讚讗讬住讜专 诪诇讗讻讜转 讗讬转谞讛讜 讘讬谉 讘转诇讜砖 讘讬谉 讘诪讞讜讘专 讜讗讬诇讜 讗讬住讜专 诪诇讗讻讜转 讚砖讘讬注讬转 讘诪讞讜讘专 讗讬转讗 讘转诇讜砖 诇讬转讗 讜讻谉 诪砖诪注 讘讬专讜砖诇诪讬 讚拽转谞讬 砖讛砖讘转 讞诇讛 注诇 讛讻诇 讜砖讘讬注讬转 诇讗 讞诇讛 讗诇讗 注诇 注讘讜讚转 讛讗专抓 讘诇讘讚: 讜诇讘专 拽驻专讗 讚转谞讬 讻诇诇 讙讚讜诇 讘诪注砖专 讻讜'. 谞专讗讛 诇专砖讘''讗 讚讗讞专讬诐 诇讗 砖谞讜 讻诇诇 讙讚讜诇 讘诪注砖专 诇驻讬 砖讗讬谞讜 讙讚讜诇 诪驻讗讛 讗诇讗 诪讚专讘谞谉 讗讘诇 讻诇诇 讙讚讜诇 讚砖讘转 讙讚讜诇 诪砖讘讬注讬转 诪讚讗讜专讬讬转讗 讜讻谉 砖诇 砖讘讬注讬转 诪砖诇 诪注砖专: 讜讗讬诇讜 驻讗讛 诇讬转讗 讘转讗谞讛 讜讬专拽. 诇讗讜 讚讜拽讗 转讗谞讛 讚讛讗 专讜讘 讗讬诇谞讜转 讗讬谉 诇拽讬讟转谉 讻讗讞讚 讜讗讬谞谉 专拽 讞' 讗讬诇谞讜转 讚讞砖讬讘 讘驻''拽 讚驻讗讛 (诪''讛) 讚讞讬讬讘 讘驻讗讛 讗诇讗 谞拽讟 转讗谞讛 诪砖讜诐 讚谞诇拽讟转 讻诪讛 驻注诪讬诐 (讘''讘 讚祝 讻讞:) 讗讻诇 讙' 驻讬专讬 讘讞讚 讬讜诪讗 讻讙讜谉 转讗谞讛 讻讜' 讜讗讜诪专 专''转 讚诪讚讗讜专讬讬转讗 诇讗 诪讬讞讬讬讘 讘驻讗讛 讗诇讗 讘讚讙谉 讜转讬专讜砖 讜讬爪讛专 讚住转诐 拽爪讬专 讚讻转讬讘 讙讘讬 驻讗讛 讛讜讗 讚讙谉 讜讻转讬讘 讻讬 转讞讘讜讟 讝讬转讱 讻讬 转讘爪讜专 讻专诪讱 讜讛讗 讚讚专讬砖 讘转''讻 讬讻讜诇 砖讗谞讬 诪专讘讛 拽讬砖讜讗讬谉 讜讚诇讜注讬谉 砖讬讛讬讜 讞讬讬讘讬诐 讘驻讗讛 转''诇 讜讘拽讜爪专讻诐 讗转 拽爪讬专 讗专爪讻诐 诪讛 拽爪讬专 砖讛讜讗 讗讜讻诇 讜谞砖诪专 讻讜' 讗住诪讻转讗 讛讬讗 讚讛转诐 谞诪讬 讚专讬砖 诪注砖专 讬专拽 诪拽专讗 讗注''讙 讚讛讜讬 诪讚专讘谞谉 讜诪讛 砖诇讗 转拽谞讜 驻讗讛 讘讬专拽 讜讘转讗谞讛 讜讚讚诪讬 诇讛 讻诪讜 砖转拽谞讜 诪注砖专 诪讛谉 讗讜诪专 专''转 诪砖讜诐 讚讗讬谉 诇拽讬讟转谉 讻讗讞讚 讚讘专 诪讜注讟 讛讜讗 驻讗讛 讚讬讚讬讛 讜讬砖 讛驻住讚 诇注谞讬讬诐 讘讛 讬讜转专 诪谉 讛专讬讜讞 砖诪转讘讟诇讬谉 诇驻讬 砖讗讬谉 讬讜讚注讬诐 讝诪谉 诇拽讬讟转谉 讜讚讘专 砖讗讬谉 诪讻谞讬住讜 诇拽讬讜诐 谞诪讬 诇讗 讞砖讬讘 讜讬驻住讬讚讜 讬讜转专 诪诪讛 砖讬专讜讬讞讜 讘诪拽讜诐 讗讞专: 住驻讬讞讬 住讟讬住 讜拽讜爪讛. 讛讗 讚诇讗 拽讗诪专 住转诐 诇诪注讜讟讬 诪讬讚讬 讚诇讗讜 讗讜讻诇 讗诇讗 谞拽讟 讛谞讬 讗讜诪专 专''讬 诪砖讜诐 讚拽爪转 讛诐 专讗讜讬讬诐 诇讗讻讬诇讛 讜拽诪''诇 讚讗驻讬诇讜 讛讻讬 讗讬谉 驻讗讛 谞讜讛讙转 讘讛谉 讜讻谉 诪爪讗 专砖讘''诐 讘转砖讜讘转 专砖''讬 讜讛讗 讚谞拽讟 住驻讬讞讬诐 诪砖讜诐 讚砖诪讗 住讟讬住 讜拽讜爪讛 注爪诪诐 讗讬谞诐 专讗讜讬诐 讻诇诇 诇讗讻讬诇转 讗讚诐 讜诇讗 讛讜讛 讞讬讚讜砖 讗讜 砖诪讗 讛谉 讗讜讻诇 讙诪讜专 讜诇讗 诪诪注讟讬谞谉: 讙专 砖谞转讙讬讬专 讘讬谉 讛谞讻专讬诐. 讘驻谞讬 讙' 讜诇讗 讛讜讚讬注讜讛讜 诪爪讜转 砖讘转 讚讗讬 谞转讙讬讬专 讘讬谞讜 诇讘讬谉 注爪诪讜 诇讗 讛讜讬 讙专 讻讚讗诪专讬谞谉 讘讛讞讜诇抓 (讬讘诪讜转 讚祝 诪讝:):





专讘 谞住讬诐 讙讗讜谉

驻专拽 讝 讗诪专讜 讙讚讜诇 注讜谞砖讛 砖诇 砖讘转 讬讜转专 诪砖诇 砖讘讬注讬转 讚讗讬诇讜 砖讘转 讗讬转讗 讘讬谉 讘转诇讜砖 讜讘讬谉 讘诪讞讜讘专. 讜讚讘专 讝讛 诪驻讜专住诐 讜讘专讜专 讻讬 讗驻讬诇讜 讛诪讜爪讬讗 诪专砖讜转 诇专砖讜转 讘砖讘转 讞讬讬讘 讞讟讗转 讜讛专讘讛 诪谉 讛诪诇讗讻讜转 砖讗讬谞谉 讘诪讞讜讘专 讜讛谉 讬讚讜注讜转 讜讗讬谉 讗谞讜 爪专讬讻讬谉 诇诪谞讜转谉 讜讗讬诇讜 砖讘讬注讬转 讘诪讞讜讘专 讗讬转讗 讘转诇讜砖 诇讬转讗 讜注讬拽专 讚讬诇讛 讘转讜专转 讻讛谞讬诐 讛讝专注 讜讛讝诪讬专 讘讻诇诇 讛讬讜 讜诇诪讛 讬爪讗讜 诇讛拽讬砖 讗诇讬讛谉 诪讛 讝专注 讜讝诪专 诪讬讜讞讚讬谉 砖讛谉 注讘讜讚讛 讘讗专抓 讜讘讗讬诇谉 讗祝 讗讬谉 诇讬 讗诇讗 讚讘专 砖讛讬讗 注讘讜讚讛 讘讗专抓 讜讘讗讬诇谉 讜注讬拽专 讚讬诇讛 讘驻专拽 诪砖拽讬谉 讘讬转 讛砖诇讞讬谉 (诪讜注讚 拽讟谉 讚祝 讙) 讜讙讚讜诇 注讜谞砖讛 砖诇 砖讘讬注讬转 讬讜转专 诪砖诇 诪注砖专 讚讗讬诇讜 砖讘讬注讬转 讗讬转讗 讘讬谉 讘诪讗讻诇 讗讚诐 讘讬谉 讘诪讗讻诇 讘讛诪讛 讜注讬拽专讛 讘转讜专讛 讚讻转讬讘 (讜讬拽专讗 讻状讛:讝壮) 讜诇讘讛诪转讱 讜诇讞讬讛 讗砖专 讘讗专爪讱 讜讘诪砖谞讛 (砖讘讬注讬转 驻' 讝') 讻诇诇 讙讚讜诇 讗诪专讜 讘砖讘讬注讬转 讻诇 砖讛讜讗 诪讗讜讻诇 讗讚诐 讜诪讗讻诇 讘讛诪讛 讜诪诪讬谉 讛爪讜讘注讬诐 讜讗讬谞讜 诪转拽讬讬诐 讘讗专抓 讬砖 诇讜 砖讘讬注讬转 讜诇讚诪讬讜 砖讘讬注讬转:
讜讗讬诇讜 诪注砖专 讘诪讗讻诇 讗讚诐 讗讬转讬讛 讘诪讗讻诇 讘讛诪讛 诇讬转讬讛. 注讬拽专 讚讘专 讝讛 讛讜讗 讻转讜讘 讘转讜专讛 (讚讘专讬诐 讬状讚:讻状讘) 注砖专 转注砖专 讗转 讻诇 转讘讜讗转 讝专注讱 讜住诪讬讱 诇讬讛 讜讗讻诇转 讚讘专 砖讛讜讗 讗讜讻诇 讜讘诪砖谞讛 (诪注砖专讜转 驻专拽 讗) 讻诇 砖讛讜讗 讗讜讻诇:






专讘讬谞讜 讞谞谞讗诇

讗住讬拽谞讗 转谞讗 讻诇诇 讙讚讜诇 讛讻讗 诪砖讜诐 讞讜诪专讗 讚砖讘转 讙讚讜诇讛 诪讻诇诇 砖讘讬注讬转 讚讗讬诇讜 讗讬住讜专讗 讚砖讘转 讞诇讛 讘讬谉 讘转诇讜砖 讜讘讬谉 讘诪讞讜讘专 讜讗讬住讜专讗 讚砖讘讬注讬转 讗讬谞讛 讗诇讗 诪谉 讛诪讞讜讘专 诇拽专拽注 讜转讜讘 讗讬住讜专讗 讚砖讘讬注讬转 讙讚讜诇讛 诪讗讬住讜专讗 讚诪注砖专 砖讛砖讘讬注讬转 讞诇讛 讘讗讜讻诇讬 讗讚诐 讜讘讗讜讻诇讬 讘讛诪讛 讜讛诪注砖专 讗讬谞讜 讞诇 [讗诇讗] 注诇 讗讜讻诇讬 讗讚诐 讘诇讘讚 诇驻讬讻讱 拽转谞讬 讻诇诇 讙讚讜诇 讘砖讘讬注讬转 讜诇讘专 拽驻专讗 诪砖讜诐 讚注讜谞砖 砖诇 诪注砖专讜转 讙讚讜诇 诪注讜谞砖讛 砖诇 驻讗讛 诇驻讬讻讱 转谞讬 讻诇诇 讙讚讜诇 讘诪注砖专. 讜转谞讗 讚讬讚谉 砖讘转 讜砖讘讬注讬转 讚讞讜诪专讗 讚讗讜专讬讬转讗 转谞讬 讻诇诇 讙讚讜诇. 讗讘诇 诪注砖专 讻讙讜谉 讬专拽 讜讻讬讜爪讗 讘讜 讚讞讜诪专讗 讚专讘谞谉 讛讜讗 诇讗 拽转谞讬 讻诇诇 讙讚讜诇.





专诪讘"谉

讙诪': 砖讘讬注讬转 谞诪讬 诪砖讜诐 讚拽讘注讬 诇诪讬转谞讬 注讜讚 讻诇诇 讗讞专 讗诪专讜. 拽"诇 讙讘讬 砖讘讬注讬转 诪讗讬 讙讜讚诇讬' 讚专讗砖讜谉 讟驻讬 诪讗讞专 讚讻诪讛 诪讬诇讬 讻讬讬诇 讜讗驻砖专 诇讜诪专 诪砖讜诐 讚拽诪讗讬 讬砖 诇讛谉 讘讬注讜专 讜讘转专讗 讗讬谉 诇讛诐 讘讬注讜专. 讜讗讬 拽砖讬' 讛讗 讘讗讬讚讱 驻专拽讬谉 讚砖讘讬注讬转 (讞.)拽转谞讬 讻诇诇 讙讚讜诇 讗诪专讜 讘砖讘讬注讬转 讻诇 讛诪讬讜讞讚 诇讗讜讻诇 讗讚诐 讜讻讜' 讜诇讗 拽转谞讬 讘转专讬' 讻诇诇 讗讞专 讛讛讬讗 谞诪讬 诪砖讜' 讚讛讜讗 讻诇诇 讙讚讜诇 诪讻诇诇 讗讞专 讗诪专讜 讚拽转谞讬 诪拽讜讚诐 讘驻"拽 拽转谞讬 谞诪讬 讘讛讗讬 讻诇诇 讙讚讜诇, 讻讱 诪驻讜专砖 讘转讜住':





讜诇讘专 拽驻专讗 讚转谞讬 (注讜讚 讻诇诇 讗讞专 讗诪专讜) [讻诇诇 讙讚讜诇 讘诪注砖专] 诪讗讬 讗讘讜转 讜诪讗讬 转讜诇讚讜转 讗讬讻讗. 讘讚讬谉 讛讜讗 讚讛讜诇"诇 讘"拽 诪砖讜诐 讚转谞讬 讻诇诇 讗讞专 讗诪专讜 拽转谞讬 讻诇诇 讙讚讜诇. 讜讗"诇 [讚]讘"拽 诇讗 转谞讬 讘诪转谞讬转讬讛 讻诇诇 讗讞专, 讛诇讻讱 诇讗 讛"诇 诇诪讬转谞讬 讻诇诇 讙讚讜诇 诪砖讜诐 讻诇诇 讗讞专 砖讘诪砖谞讛. 讗"谞 诪砖讜诐 讚讘注讬 讞讚 讟注诪讗 讚砖讜讬 诇转专讜讬讬讛讜 诇转谞讗 讚诪转谞讬' 讜诪转谞讬转' 讚讘"拽 讜讛讬讬谞讜 讙讚讜诇 注讜谞砖讛 讚转专讜讬讬讛讜 住"诇 讛讻讬 讗诇讗 讚诪专 诇讗 转谞讬 注谞砖讛 砖诇 转讗谞讛 讜讬专拽 诪驻谞讬 砖讛讜讗 诪讚讘专讬讛诐 讜诪专 转谞讬 诇讬':





讜讗诇讜 驻讬讗讛 诇讬转讬' 讘转讗谞讛 讜讬专拽. 驻讬专砖讜 专讘讜转讬谞讜 讛爪专驻转讬' 讝"诇 砖诇驻讬讻讱 诇讗 转拽谞讜 驻讬讗讛 讘转讗谞讛 讜讬专拽 诇驻讬 砖讗讬谉 诇拽讬讟转讜 讻讗' 讜讬砖 讘讜 诪砖讜诐 讘讬讟讜诇 注谞讬讬诐 砖讬讗诪专讜 注讻砖讬讜 诪谞讬讞 讘注诇 讛讘讬转 驻讬讗讛 讜讬驻住讬讚讜 讬讜转专 诪诪讛 砖讬专讜讬讞讜 讜讻谉 讘讬专拽 诪驻谞讬 砖讗讬谉 诇讜 讙讜专谉 讜讗讬谉 诇拽讬讟转讜 拽讘讜注 讜讬讚讜注讛 讜谞"诇 砖讝讛讜 讛讟注诐 砖诇讛诐 诪讚讘专讬 转讜专讛 讛讜讗 讚讚讜诪讬讗 讚拽爪讬专 讞讬讬讘讛 转讜专讛 讻诇 砖诇拽讬讟转谉 讻讗讞讚 讻讚转谞讬讗 讘转讜专转 讻讛谞讬诐 讜诇"诇 讚讗住诪讻转讗 谞讬谞讛讜 讚诪谞"诇 诇诪注讟讬谞讛讜 讛讗 诇讗 讻转讬讘 讘讛 讚讙谉 讜转讬专讜砖 讻讚讻转讬讘 讘诪注砖专 讗诇讗 讻讜诇谉 诪谉 讛转讜专讛 讞讬讬讘讬谉 讻讜诇谉 砖诇拽讬讟转谉 讻讗' 讜讛砖讗专 驻讟讜专讬谉 讜诇讗 专爪讜 诇讛转拽讬谉 注诇 讚讘专讬 转讜专讛 砖讗讬谉 讘讝讛 转拽谞讛 诇注谞讬讬诐 讜讻砖诪讬注讟讜 转讗谞讛 专讘讜转讗 拽诪砖诪注 诇谉 讗祝 注诇 驻讬 砖讞讬讬讘转 讘讘讻讜专讬诐 讜讻"砖 讘砖讗专 讗讬诇谞讜转 砖讗讬谉 诇拽讬讟转谉 讻讗' 讜讻讱 砖谞讬谞讜 讘驻"讗 砖诇 驻讬讗讛 讜讘讗讬诇谉 讛讗讜讙 讜讛讞专讜讘讬谉 讛讗讙讜讝讬诐 讜讛砖拽讚讬诐 讜讛讙驻谞讬诐 讜讛专诪讜谞讬诐 讛讝转讬诐 讜讛转诪专讬诐 讞讬讬讘讬谉 讘驻讬讗讛 砖"诪 讛讗 讻诇 砖讗专 讛讗讬诇谞讜转 驻讟讜专讬谉:





讙专 砖谞转讙讬讬专 诇讘讬谉 讛注讻讜"诐. 讻讙讜谉 砖谞转讙讬讬专 讘驻谞讬 讙' 讜讛讜讚讬注讜讛讜 诪拽爪转 诪爪讜讜转 讗讞专讜转 讜诇讗 讛讜讚讬注讜讛讜 诪爪讜转 砖讘转, 讗讜 砖讟注讜 讜诇讗 讛讜讚讬注讜讛讜, 砖讗诇讜 谞转讙讬讬专 讘讬谞讜 诇讘讬谉 注爪诪讜 讗讬谞讜 讙专:





讗讚转谞讬 讛讬讜讚注 注讬拽专 诇讬转谞讬 讛讻讬专 讜诇讘住讜祝 砖讻讞. 讜讗"转 讚讬诇诪讗 讛讗 拽诪"诇 砖讗驻讬' 讬讜讚注 注讬拽专 砖讘转 讗讬谞讜 讞讬讬讘 讗诇讗 注诇 讻诇 砖讘转 讜砖讘转 讻讚拽转谞讬 专讬砖讗:





讜讛讗 讚讗拽砖讬' 谞诪讬 讗讘诇 诇讗 砖讻讞讛 诪讗讬 讞讬讬讘 注诇 讻诇 诪诇讗讻讛 讜诪诇讗讻讛. 拽砖讬讗, 讚讬诇诪讗 诇讗 砖讻讞讛 谞诪讬 讗讬谞讜 讞讬讬讘 讗诇讗 注诇 讻诇 砖讘转 讜砖讘转. 讜专砖"讬 讝"诇 转讬专抓 讘讝讛 讚讗讬 住诇拽讗 讚注转讬谉 讗讬谞讜 讞讬讬讘 讗诇讗 注诇 讻诇 砖讘转 讜砖讘转 讛讜讛 诇讬讛 诇诪讬讻专讱 讜诇诪讬转谞讬 讛讻讬: 诪讬 砖讬讜讚注 [注讬拽专 砖讘转 (讜砖讻讞讛) 讜讻谉 讛讬讜讚注] 注讬拽专 砖讘转 讜注砖讛 诪诇讗讻讜转 讛专讘讛 讘砖讘转讜转 讛专讘讛 讞讬讬讘 注诇 讻诇 砖讘转 讜砖讘转, 讜谞讻讜谉 讛讜讗. 讗诇讗 砖拽砖讬讗 诇讬 讛讗 讚讗诪专讬' 诪转谞讬' 讘讛讻讬专 讜诇讘住讜祝 砖讻讞 讜专讘 讜砖诪讜讗诇 讚讗诪专讬 转专讜讬讬讛讜 讗驻讬' 转讬谞讜拽 砖谞砖讘讛 诇讘讬谉 讛讙讜讬诐 讻讛讻讬专 讜诇讘住讜祝 砖讻讞 讚诪讬, 讜驻专砖"讬 讝"诇 讚诪转谞讬' 讗爪讟专讬讱 诇诪谞拽讟 讛讻讬专 讜诇讘住讜祝 砖讻讞 讚诇讗 转讬诪讗 讞讬讬讘 注诇 讻诇 砖讘转 讜砖讘转 讜讗诪讗讬 诇讬转谞讬 转专讜讬讬讛讜 讜诇讬讻专讜讱 讛讻讬 诪讬 砖诇讗 讬讚注 注讬拽专 砖讘转 讜讛砖讜讻讞 注讬拽专 砖讘转. 讜讗驻砖专 讚讛讻讬 谞诪讬 讗诪专 砖诪讜讗诇 诪讗讬 讛砖讜讻讞 注讬拽专 砖讘转 砖讗讬谞讜 讬讜讚注 注讬拽专 砖讘转 讘讬谉 砖讛讬转' 砖讻讜讞讛 诪诪谞讜 讘讬谉 砖砖诪注 讜砖讻讞 讜讻讬 讗诪专讬' 诪转谞讬' 讘讛讻讬专 讜诇讘住讜祝 砖讻讞 诇讜诪专 砖讛讜讗 讘讻诇诇 诪砖谞转讬谞讜 诇讚讘专讬 讛讻诇 讜诪住讬讬注讗 诇讝讛 讛驻讬专讜砖 诇砖讜谉 讛讘专讬讬转讗 砖砖谞讛 谞诪讬 讛砖讜讻讞 注讬拽专 砖讘转 讜讞讝专 讜驻讬' 讻讬爪讚 转讬谞讜拽 砖谞砖讘讛 诇讘讬谉 讛讙讜讬诐 砖讛讻诇 讘讻诇诇 诇砖讜谉 讝讛, 讻谉 谞"诇. 讗讬 谞诪讬 住讘讬专讗 诇讛讜 诇专讘 讜砖诪讜讗诇 讚砖拽讜诇讬谉 谞讬谞讛讜 砖讘讝讛 讜讘讝讛 讗讬谉 讘讛谉 讬讚讬注讛 讜讗讬谉 诇讞讬讬讘 讘砖谞讬讛诐 讗诇讗 讗讞转 讜诇讗 讞讬讬砖 转谞讗 诇诪讬转谞讬 诇讗驻讜拽讬 诪讟注讜转讬讛 讚专' 讬讜讞谞谉 讗讘诇 讬讜讚注 注讬拽专 砖讘转 讜砖讻讞讛 讜诇讗 砖讻讞讛 转专讬 讙讜谞讬 谞讬谞讛讜 讜诇讝讛 讬砖 讬讚讬注讛 讜诇讝讛 讗讬谉 讬讚讬注讛 讜讛诇讻讱 爪专讬讱 讛讬讛 诇驻专砖 讻讬讜谉 讚转谞讬 讻诇诇 讗"谞 专讬砖讗 讚拽转谞讬 讗讬谞讜 讞讬讬讘 讗诇讗 讗讞转 诪讜讻讞讗 诪讬诇转讗 讚讛讗 讗转讗 诇讗砖诪注讬' 讚讛讗 讛讻讬专 讜诇讘住讜祝 砖讻讞 讗讬谞讜 讞讬讬讘 讗诇讗 讗讞转 <讛讙"讛 - 讗讘诇 诇讗 讛讻讬专 谞诪讬 讞讬讬讘>:





专砖讘"讗

讙诪专讗: 讙讘讬 砖讘讬注讬转 谞诪讬 诪砖讜诐 讚拽讘注讬 诇诪讬转谞讬 注讜讚 讻诇诇 讗讞专 转谞讗 讻诇诇 讙讚讜诇. 讻诇诇 讙讚讜诇 砖讘砖讘讬注讬转 讛讜讗 砖砖谞讬谞讜 讘驻专拽 砖讘讬注讬 (诪"讗) 讻诇诇 讙讚讜诇 讗诪专讜 讘砖讘讬注讬转 讻诇 砖讛讜讗 诪讗讻诇 讗讚诐 讜诪讗讻诇 讘讛诪讛 讜诪诪讬谉 讛爪讜讘注讬诐 讜讗讬谞讜 诪转拽讬讬诐 讘讗专抓, 讬砖 诇讜 砖讘讬注讬转 讜诇讚诪讬讜 砖讘讬注讬转, 讬砖 诇讜 讘讬注讜专 讜诇讚诪讬讜 讘讬注讜专. 讜注讜讚 讻诇诇 讗讞专 讛讬讗, 砖砖谞讬谞讜 砖诐 (讘诪"讘) 讜注讜讚 讻诇诇 讗讞专 讗诪专讜 讻诇 砖讛讜讗 诪讗讻诇 讗讚诐 讜诪讗讻诇 讘讛诪讛 讜诪诪讬谉 讛爪讜讘注讬诐 讜诪转拽讬讬诐 讘讗专抓, 讬砖 诇讜 砖讘讬注讬转 讜诇讚诪讬讜 砖讘讬注讬转, 讗讬谉 诇讜 讘讬注讜专 讜诇讗 诇讚诪讬讜 讘讬注讜专, 讜讗注"讙 讚讘讻诇诇 讙讚讜诇 拽讗 讞砖讬讘 讗专讘注, 讜讘注讜讚 讻诇诇 讗讞专 谞诪讬 拽讗 讞砖讬讘 讗专讘注, 讛讬讬谞讜 讙讜讚诇讬讛 讚拽诪讗 诪砖讜诐 讚讘拽诪讗 拽转谞讬 讬砖 诇讜 讘讬注讜专 讜讘讘转专讗 拽转谞讬 讗讬谉 诇讜 讘讬注讜专. 讜讛讗 讚拽转谞讬 讛转诐 (驻"讞, 诪"讗) 讻诇诇 讙讚讜诇 讗诪专讜 讘砖讘讬注讬转 讻诇 讛诪讬讜讞讚 诇诪讗讻诇 讗讚诐 讗讬谉 注讜砖讬谉 诪诪谞讜 诪诇讜讙诪讗, 讜讗注"讙 讚诇讗 拽转谞讬 讻诇诇 讗讞专 讘转专讬讛. 讗讬讻讗 诇诪讬诪专 讚讗讻诇诇 讛讗诪爪注讬 拽讗讬, 讚讻讬讜谉 讚转谞讬讗 注讜讚 讻诇诇 讗讞专 讗诪专讜, 转谞讗 讘转专讬讛 讻诇诇 讙讚讜诇. 讜讻诇诇讜转 砖砖谞讬谞讜 讘诪注砖专 讛讜讗 砖砖谞讬谞讜 讘驻"拽 讚诪注砖专讜转 (诪"讗) 讻诇诇 讗诪专讜 讘诪注砖专讜转 讻诇 砖讛讜讗 讗讜讻诇 讜谞砖诪专 讜讙讚讜诇讜 诪谉 讛讗专抓 讞讬讬讘 讘诪注砖专,            讻诇诇 讗讞专 讗诪专讜 讻诇 砖转讞讬诇转讜 讗讜讻诇 讜住讜驻讜 讗讜讻诇, 讗注"驻 砖讛讜讗 砖讜诪专讜 诇讛讜住讬祝 讗讜讻诇 讞讬讬讘 拽讟谉 讜讙讚讜诇.



砖讘转 讜砖讘讬注讬转 讚讗讬转 讘讛讜 讗讘讜转 讜转讜诇讚讜转. 讗讘讜转 砖讘砖讘讬注讬转 讛谞讛讜 讚讻转讬讘讬 讘讗讜专讬讬转讗, 讜讗讬讚讱 讚专讘谞谉 拽专讬 诇讛讜 转讜诇讚讜转. 讜讗诐 转讗诪专 讗诐 讻谉 讘诪注砖专 讗讬讻讗 讗讘讜转 讜转讜诇讚讜转, 讻讙讜谉 转讬专讜砖 讜讬爪讛专 讚讞讬讬讘讬谉 讚讗讜专讬讬转讗 讜讗讬讚讱 讚专讘谞谉 谞讬谞讛讜. 转讬专爪讜 讘转讜住驻讜转 讚诇讗 砖讬讬讱 讗讘讜转 讜转讜诇讚讜转 讗诇讗 讘诪讬讚讬 讚讗讬转 讘讬讛 讗住讜专 诪诇讗讻讛. 讜诇讗 讛讘谞转讬, 讚讛讗 讙讘讬 谞讝拽讬谉 转谞谉 讗讘讜转 讜转讜诇讚讜转. 讜讗诐 转讗诪专 注讜讚 讗诐 讻谉 讘讻诇诇 砖谞讬 讚砖讘转 讜讘讻诇诇 砖谞讬 讚砖讘讬注讬转 诇讬转谞讬 谞诪讬 讙讚讜诇 诪讛讗讬 讟注诪讗. 讜讬砖 诇讜诪专 讚讗讻诇诇 讙讚讜诇 讚专讬砖讗 拽讬讬诪讬, 讻诇讜诪专: 注讜讚 讻诇诇 讗讞专 讙讚讜诇 讗诪专讜.



讜诇讘专 拽驻专讗 讚转谞讬 讻诇诇 讙讚讜诇 讘诪注砖专 诪讗讬 讗讘讜转 讜转讜诇讚讜转 讗讬讻讗. 讜讗诐 转讗诪专 诇讘专 拽驻专讗 讟驻讬 谞讬讞讗, 讚诇讚讬讚讬讛 诇讗讜 诪砖讜诐 讗讘讜转 讜转讜诇讚讜转, 讗诇讗 讘讻讜诇讛讜 诪砖讜诐 讚拽讗 讘注讬 诇诪讬转谞讬 注讜讚 讻诇诇 讗讞专. 讬砖 诇讜诪专 讚讘专 拽驻专讗 诇讗 转谞讬 讗诇讗 讞讚. 讜讗讬 谞诪讬 谞讬讞讗 诇讬讛 诇驻专讜砖讬 谞诪讬 讛讗 讚讘专 拽驻专讗 讻讟注诪讗 讚诪转谞讬转讬谉.



讜讗讬诇讜 驻讗讛 诇讬转讗 讘转讗谞讛 讜讬专拽. 驻讬专砖 专"转 讝"诇: 讚诪讚讗讜专讬讬转讗 讚讙谉 转讬专讜砖 讜讬爪讛专 讚讜拽讗 讗讬转谞讛讜 讘驻讗讛, 诪砖讜诐 讚驻讗转 砖讚讱 讘拽爪专讱 讻转讬讘 (讜讬拽专讗 讻讙, 讻讘) 讜拽爪讬专 讚讙谉 诪砖诪注, 讜讻转讬讘 (讜讬拽专讗 讬讟, 讬) 讜讻专诪讱 诇讗 转注讜诇诇, 讜讻转讬讘 (讚讘专讬诐 讻讚, 讻) 讻讬 转讞讘讜讟 讝讬转讱 诇讗 转驻讗专 讗讞专讬讱, 讛讗 讻诇 砖讗专 讛讗讬诇谞讜转 讜砖讗专 讛讚讘专讬诐 讗讬谞谉 讞讬讬讘讬诐 讚讘专 转讜专讛. 讜讛讗 讚讚专砖讬谞谉 诇讛讜 诪拽专讗讬 讘转讜专转 讻讛谞讬诐 (拽讚讜砖讬诐 驻专拽 讗, 驻讬' 讝), 讗住诪讻转讗 讘注诇诪讗 谞讬谞讛讜, 讚讛讻讬 谞诪讬 诪专讘讛 讘住驻专讬 (讘讞讜拽转讬 驻专砖转讗 讞 驻' 讬"讘) 讻诇 诪讬诇讬 诇讙讘讬 诪注砖专, 讗注"讙 讚讻转讬讘 讘讛讜 讘讛讚讬讗 诪注砖专 讚讙谞讱 转讬专讜砖讱 讜讬爪讛专讱 (讚讘专讬诐 讬讚, 讻讙). 讜讘转讗谞讛 讜讬专拽 讛讬讬谞讜 讟注诪讗 讚诇讗 转拽讜谉 讘讛讜 驻讗讛, 诪砖讜诐 讚诇讬转 讘讛讜 专讬讜讞 诇注谞讬讬诐, 讗讚专讘讗 诪转讘讟诇讬谉 诪诪诇讗讻转谉 注诇 讻讱 讻讬讜谉 砖讗讬谉 讬讚讜注 讝诪谉 诇拽讬讟转谉, 讜讘讬专拽 谞诪讬 讻讬讜谉 砖讗讬谞讜 诪讻谞讬住讜 诇拽讬讜诐 讚讘专 诪讜注讟 讛讜讗, 讜讗讬 讗驻砖专 砖诇讗 讬转讘讟诇 注诇讬讜 讬讜转专 诪诪讛 砖诪专讜讬讞, 讜注讜讚 讚讻讬讜谉 砖讗讬谉 注讜砖讬谉 诪诪谞讜 讙讜专谉 讗讬谉 讛注诐 讬讜讚注 诪转讬 讬诇拽讟谞讜 讜讬转讘讟诇 注诇讬讜 [砖讬讛讬讛] 讬讜砖讘 讜诪诪转讬谉. 讜讛讗 讚谞拽讟 转讗谞讛 诇讗讜 讚讜拽讗, 讗诇讗 讛讜讗 讛讚讬谉 诇讻诇 砖讗专 讛讗讬诇谞讜转 砖讗讬谉 谞诇拽讟讬谉 讻讗讞讚, 讜讛讬讬谞讜 讚诇讗 讞砖讬讘 讛转诐 (驻讗讛 驻"讗 诪"讛) 讘诪讞讜讬讬讘讬 驻讗讛 讗诇讗 砖诪讜谞讛 讗讬诇谞讜转 讘诇讘讚 讛讗 讻诇 讛砖讗专 驻讟讜专讬谉, 讜转讗谞讛 诇专讘讜转讗 谞拽讟讛 讗注"讙 讚讞讬讬讘转 讘讘讻讜专讬诐.



讙专 砖谞转讙讬讬专 讘讬谉 讛讙讜讬诐. 驻讬专讜砖: 讘驻谞讬 砖诇砖讛, 讗诇讗 砖诇讗 讛讜讚讬注讜讛讜 诪爪讜转 砖讘转, 讗讘诇 谞转讙讬讬专 讘讬谞讜 诇讘讬谉 注爪诪讜 讗讬谞讜 讙专 讜讻讚讗讬转讗 讘讬讘诪讜转 驻专拽 讛讞讜诇抓 (讬讘诪讜转 诪讜, 讘).



  诪讛讗 讚专讘 讜砖诪讜讗诇 讚讗讜拽讬诪讜 诪转谞讬转讬谉: 讘砖讛讬转讛 注讬拽专讛 砖诇 砖讘转 砖讻讜讞讛 诪诪谞讜. 谞专讗讛 诇讬 讙诐 讻谉 拽讜砖讬讗 诇驻专砖"讬 讚诪转谞讬转讬谉, 讚讻讬讜谉 砖讛讬转讛 注讬拽专 砖诇 砖讘转 砖讻讜讞讛 诪诪谞讜 诪讗讬 讬诪讬诐 砖讘讬谞转讬讬诐 讗讬讻讗 讜讛讗讬讱 砖诪注 砖讛讬讛 砖讘转, 讜讗驻讬诇讜 诇诇讬砖谞讗 讘转专讗 诪转谞讬转讬谉 谞诪讬 讘讬谉 砖讛讻讬专 讜诇讘住讜祝 砖讻讞 讘讬谉 砖讛讬转讛 注讬拽专讛 砖诇 砖讘转 砖讻讜讞 诪诪谞讜. 讗讘诇 诇驻讬专讜砖 砖谞讬 讚讗讜拽讬诪讜 诇讛 讘讙讝讬专转 讛讻转讜讘 谞讬讞讗. 讜讗注"讙 讚专砖"讬 讝"诇 讞讝专 注诇 爪讚讚讬 讛讚讘专 讻讚讬 诇讛讜诇诪讜, 讗驻讬诇讜 讛讻讬 诇讗 谞转讬讬砖讘.



转谞谉 讻诇 讛砖讜讻讞 注讬拽专 砖讘转 诇讗讜 诪讻诇诇 讚讛讜讬 诇讬讛 讬讚讬注讛. 驻讬专讜砖: 诇讬砖谞讗 讚砖讜讻讞 拽讗 讚讬讬拽, 讚诇讗 砖讬讬讱 砖讜讻讞 讗诇讗 讘诪讬 砖讬讚注, 讚讗讬讚讱 讗讬谞讜 讬讜讚注 拽专讬 诇讬讛.



诇讬转谞讬 讛讻讬专 讜诇讘住讜祝 砖讻讞 讜讻诇 砖讻谉 讛讗. 讗讬讻讗 诇诪讬讚拽 讚诇诪讗 专讘讜转讗 拽诪"诇, 讚讗驻讬诇讜 讬讜讚注 注讬拽专 砖讘转 讗讬谞讜 讞讬讬讘 注诇 讻诇 讗讘 诪诇讗讻讛 讜诪诇讗讻讛 讜讻讚讘注讬谞谉 谞诪讬 诇诪讬诪专 讘住诪讜讱 讗诇讗 注诇 讻诇 砖讘转 讜砖讘转. 讜讬砖 诇讜诪专 讚讛讻讬 拽讗诪专 诇讬转谞讬 讛讻讬专 讜诇讘住讜祝 砖讻讞, 讜讻诇 砖讻谉 讛讬讜讚注 注讬拽专 砖讘转, 讚讗讬 诇讗砖诪讜注讬谞谉 拽讬诇讜转讗, 诇讬转谞讬 讛讬讜讚注 注讬拽专 砖讘转 讗讬谞讜 讞讬讬讘 [讗诇讗] 注诇 讻诇 砖讘转 讜砖讘转, 讜讻讚转谞讬讗 讘专讬砖讗 讚诪转谞讬转讬谉 讛砖讜讻讞 注讬拽专 砖讘转 讗讬谞讜 讞讬讬讘 讗诇讗 讗讞转, 讗讘诇 讛砖转讗 讚转谞讬 讞讬讬讘 注诇 讻诇 砖讘转 讜砖讘转, 诪砖诪注 讚爪专讬讻讜转讗 诇讞讬讜讘讗 讛讜讗, 讜讗诐 讻谉 诇讬转谞讬 讛讻讬专 讜诇讘住讜祝 砖讻讞 讜讻诇 砖讻谉 讛讬讜讚注 注讬拽专 砖讘转, 讜诪讻诇 诪拽讜诐 讗祝 讛讜讗 爪专讬讱 诇诪讬转谞讬 讛讬讜讚注 注讬拽专 砖讘转 诇讗砖诪讜注讬谞谉 谞诪讬 驻讟讜专讗, 讜讗"讻 诇讬注专讘 讜谞讬转谞讬 讛讻讬专 讜诇讘住讜祝 砖讻讞, 讜讻谉 讛讬讜讚注 注讬拽专 砖讘转 讞讬讬讘 注诇 讻诇 砖讘转 讜砖讘转, 讜讛讬讬谞讜 谞诪讬 讚讘转专 讚驻专讬拽 诪讗讬 讛讬讜讚注 砖讬讚注讛 讜砖讻讞讛, 讛讚专讬谞谉 讜讗拽砖讬谞谉 诇讬讛, 讗讘诇 诇讗 砖讻讞讛 诪讗讬 讞讬讬讘 注诇 讻诇 诪诇讗讻讛 讜诪诇讗讻讛, 讗讚转谞讬 讛讬讜讚注 砖讛讜讗 砖讘转 讻讜', 诇讬转谞讬 讛讬讜讚注 注讬拽专 砖讘转, 讻诇讜诪专 讗诐 讻谉 诪讚诇讗 转谞讬 转专转讬 讛讻讬专 讜诇讘住讜祝 砖讻讞, 讜讛讬讜讚注 注讬拽专 砖讘转, 讗诇诪讗 讚讜拽讗 砖讬讚注讛 讜砖讻讞讛 讞讬讬讘 注诇 讻诇 砖讘转 讜砖讘转 讘诇讘讚, 讗讘诇 讛讬讜讚注 注讚讬讬谉 注讬拽专 砖讘转 讞讬讬讘 注诇 讻诇 讗讘 诪诇讗讻讛 讜诪诇讗讻讛.





讛诪讗讬专讬

讻诇诇 讙讚讜诇 讗诪专讜 讘砖讘讬注讬转 讻诇 砖讛讜讗 诪讗讻诇 讗讚诐 讜诪讗讻诇 讘讛诪讛 讜诪诪讬谉 讛爪讘注讬' 讜讗讬谞讜 诪转拽讬讬诐 讘讗专抓 讬砖 诇讜 砖讘讬注讬转 讜诇讚诪讬讜 砖讘讬注讬转 讬砖 诇讜 讘讬注讜专 讜诇讚诪讬讜 讘讬注讜专 讜注讜讚 讻诇诇 讗讞专 讗诪专讜 讻诇 砖讛讜讗 诪讗讻诇 讗讚诐 讗讜 诪讗讻诇 讘讛诪讛 讗讜 诪诪讬谉 讛爪讘注讬诐 讜诪转拽讬讬诐 讘讗专抓 讬砖 诇讜 砖讘讬注讬转 讜诇讚诪讬讜 砖讘讬注讬转 讗讘诇 讗讬谉 诇讜 讘讬注讜专 讜诇讚诪讬讜 讘讬注讜专 砖讛专讬 诪转拽讬讬诐 讛讜讗 讘讗专抓 讗诇讗 谞讛谞讬谉 讘讜 注讚 专讗砖 讛砖谞讛 讻诪讜 砖讬转讘讗专 讘诪拽讜诪讜:



讻诇诇 讗诪专讜 讘诪注砖专讜转 讻诇 砖讛讜讗 讗讜讻诇 讜谞砖诪专 讜讙讚讜诇讜 诪谉 讛讗专抓 讞讬讬讘 讘诪注砖专讜转 专"诇 讗讜讻诇 讗讚诐 讗讘诇 讗讜讻诇讬 讘讛诪讛 讗注"驻 砖砖讘讬注讬转 谞讜讛讙转 讘讛诐 砖讛专讬 讻转讬讘 讜诇讘讛诪转讱 讜诇讞讬讛 讗讬谉 诪注砖专 谞讜讛讙 讘讛诐 讚讙谉 讜转讬专讜砖 讜讬爪讛专 讻转讬讘 讜诇讗 转拽谞讜 驻讬专讜转 讜讬专拽 讗诇讗 讘讚讜诪讛 诇讗诇讜 专"诇 砖讬讛讜 诪讗讻诇 讗讚诐 讗讘诇 讗讻诇 讘讛诪讛 砖讗讬谉 专讗讜讬 诇讗讚诐 驻讟讜专 诪谉 讛诪注砖专 讛讗 讗诐 专讗讜讬 诇讗讚诐 讜谞转谞讜 诇讘讛诪讛 诪注砖专 谞讜讛讙 讘讜 讜诪讛 砖讗诪专讜 讘诪住讻转 讞讜诇讬谉 讚诪讗讬 砖诇拽讞讜 诇讝专注 讜诇讘讛诪讛 驻讟讜专 讚讜拽讗 讘讚诪讗讬 砖讛拽诇讜 讘讜 讜讬砖 讗讜诪专讬诐 砖讗祝 讘讚诪讗讬 讚讜拽讗 讻砖诇拽讞讜 诪转讞诇讛 诇讘讛诪讛 讗讘诇 诇拽讞讜 诪转讞诇讛 诇讗讚诐 讜谞诪诇讱 讜谞转谞讜 诇讘讛诪讛 讞讬讬讘:



讜注讜讚 讻诇诇 讗讞专 讗诪专讜 讻诇 砖转讞诇转讜 讗讜讻诇 讜住讜驻讜 讗讜讻诇 讗注"驻 砖砖讜诪专讜 诇讛讜住讬祝 讗讜讻诇 讞讬讬讘 拽讟谉 讜讙讚讜诇 讻讙讜谉 拽砖讜讗讬诐 砖专讗讜讬讬诐 诇讗讻讬诇讛 讘拽讟谞谉 讜讗讬谉 诪谞讬讞讬谉 讗讜转谉 讗诇讗 诇讛讜住讬祝 讘讙讜驻谉 讜讻诇 砖讗讬谉 转讞诇转讜 讗讜讻诇 专"诇 砖讗讬谉 专讗讜讬 诇讗讻讬诇讛 讘拽讟谞讜 讗讘诇 住讜驻讜 讗讜讻诇 讗讬谞讜 讞讬讬讘 注讚 砖讬注砖讛 专"诇 注讚 砖讬讙讚诇 讜讬注砖讛 专讗讜讬 诇讗讻讬诇讛 讜讝讛讜 注谞讬谉 注讜谞转 讛诪注砖专讜转 讻诪讜 砖讬转讘讗专 讘诪拽讜诪讜:



讻砖诐 砖讬砖 转讜诇讚讜转 诇讗讘讜转 讛谞讝讻专讜转 讘注谞讬谉 砖讘转 讻诪讜 砖讘讬讗专谞讜 讜讻诪讜 砖讬转讘讗专 讻讱 讬砖 转讜诇讚讜转 诇注谞讬谉 砖讘讬注讬转 砖诇讗 讛讜讝讻专讜 讘转讜专讛 讗诇讗 讝专讬注讛 讜拽爪讬专讛 讝诪讬专讛 讜讘爪讬专讛 讜砖讗专 注讘讜讚讜转 拽专拽注 讻诇诐 诪讻讞 转讜诇讚讛 谞讗住专讜 讜讻讘专 讘讬讗专谞讜讛讜 讘专讗砖讜谉 砖诇 诪砖拽讬谉:



讚讬谉 砖讘讬注讬转 讗讬谞讜 讗诇讗 讘讚讘专 砖讛讬讛 诪讞讜讘专 诪砖注讛 砖谞讻谞住讛 拽讚讜砖转 砖讘讬注讬转 讗讘诇 诪讛 砖讻讘专 谞转诇砖 拽讜讚诐 砖谞讻谞住讛 砖讘讬注讬转 讗讬谉 拽讚讜砖转 砖讘讬注讬转 谞讜讛讙转 讘讜 讜诪讜转专 诇注砖讜转 诪诇讗讻讛 讘砖讘讬注讬转 讘转诇讜砖 讻诪讜 砖讬转讘讗专 讘诪拽讜诪讜:



讗注"驻 砖诪注砖专 谞讜讛讙 讘驻讬专讜转 讜讬专拽 诪讚讘专讬 住讜驻专讬诐 讗讬谞讜 讻谉 讘驻讗讛 讻诇诇 讗诪专讜 讘驻讗讛 讻诇 砖讛讜讗 讗讜讻诇 讜谞砖诪专 讜讙讬讚讜诇讜 诪谉 讛讗专抓 讜诇拽讬讟转谉 讻讗' 讜诪讻谞讬住讜 诇拽讬讜诐 讞讬讬讘 讘驻讗讛 砖谞' 讜讘拽讜爪专讻诐 讗转 拽爪讬专 讗专爪讻诐 讻诇 砖讚讜诪讛 诇拽爪讬专 讘讞诪砖讛 讚讘专讬诐 讗诇讜 讞讬讬讘 讘驻讗讛 讗讜讻诇 诇诪注讟 住驻讬讞讬 住讟讬住 讜拽讜爪讛 砖讗讬谞谉 讗讜讻诇 讜讗注"驻 砖讛讜讝讻专讜 诇注谞讬谉 砖讘讬注讬转 讛讜讗 诪驻谞讬 砖诪讬谞讬 讛爪讘注讬诐 谞讜讛讙讬' 讘讜 讜诇砖讜谉 住驻讬讞讬' 讛讜讗 诪驻谞讬 砖讗讬谉 讗讚诐 谞讜讛讙 诇讝专注谉 讜谞砖诪专 诇诪注讟 讗转 讛讛驻拽专 讜诪讛 砖讗诪专讜 讛诪驻拽讬专 讗转 讻专诪讜 讜讛砖讻讬诐 讘讘拽专 讜讘爪专讜 讞讬讬讘 讘驻专讟 砖讻讞讛 讜驻讗讛 讟注诐 讛讚讘专 砖诪讗讞专 砖讛讜讗 注爪诪讜 讝讜讻讛 讘讜 讬讗诪专讜 砖诇讜 讛讜讗 讜拽讜爪专 讘诇讗 驻讗讛 讜讻谉 砖诇讗 诇讬转谉 诪拽讜诐 诇讝讬讬驻谞讬诐 诇讛注专讬诐 讜讙讚讜诇讜 诪谉 讛讗专抓 诇诪注讟 讻诪讛讬谉 讜驻讟专讬讜转 讜诇拽讬讟转讜 讻讗' 诇诪注讟 转讗谞讛 讗注"驻 砖驻讗讛 谞讜讛讙转 讘讗讬诇谞讜转 讚讜拽讗 讘讗讜转诐 砖诇拽讬讟转诐 讻讗' 讗讘诇 转讗谞讛 讬砖 讘讛 转讗谞讬诐 讙诪讜专讬诐 讛讬讜诐 讜讬砖 讘讛 诇诪讞专 讜诇讬诪讬诐 讛专讘讛 讜讗诇讜 讛讬讛 诪转讞讬讬讘 讘驻讗讛 讛讬讛 砖诐 讘讟讜诇 注谞讬讬诐 讜诪讻谞讬住讜 诇拽讬讜诐 诇诪注讟 讗转 讛讬专拽:



诪诪讛 砖讻转讘谞讜 诇诪讚转 砖诪讛 砖讗诪专讜 讘讻讗谉 讚讗诇讜 诪注砖专 讗讬转讬讛 讘转讗谞讛 讜讬专拽 驻讬专讜砖讜 诪讚讘专讬 住讜驻专讬诐 诪讛 砖讗讬谉 讻谉 讘驻讬讗讛 讗祝 诪讚讘专讬 住讜驻专讬诐 讜讗"讻 诪讛 砖讗诪专讜 讘住驻专讬 (诪讻诇 注砖讘) [讜讻诇 诪注砖专] 讛讗专抓 诇专讘讜转 讗转 讛讬专拽 讗住诪讻转' 讘注诇诪讗 讛讜讗 讜讬砖 讞讜诇拽讬' 诇讜诪专 砖诪谉 讛转讜专讛 讛诐 讜讻讘专 讻转讘谞讜讛讜 讘诪住讻转 注"讝 讜讘讘专讻讜转:



讻讘专 讘讬讗专谞讜 讘诪砖谞讛 砖讗驻讬' 转谞讜拽 砖谞砖讘讛 诇讘讬谉 讛讙讜讬诐 讜诇讗 讛讬转讛 诇讜 讬讚讬注转 注谞讬谉 砖讘转 诪注讜诇诐 诇讻砖讬讜讚注 诇讜 讬讛讗 讞讬讬讘 讞讟讗转 讜讻谉 讗诐 讗讻诇 讞诇讘 讜讚诐 诇讻砖讬讜讚注 诇讜 讬讛讗 讞讬讬讘 注诇 讛讚诐 讗讞转 讜注诇 讛讞诇讘 讗讞转 讜讻谉 讘讻诇诐 诇诪讚转 砖讻诇 讛诪讞讜讬讬讘 讞讟讗转 注诇 砖讙讙转讜 讜注砖讛 讘砖讙讙讛 讜谞讜讚注 诇讜 讗讞专 砖讞讟讗 讗注"驻 砖诇讗 讛讬转讛 诇讜 讬讚讬注讛 讘转讞诇讛 砖讚讘专 讝讛 注讜谉 讛专讬 讝讛 讞讬讬讘 讞讟讗转 诇讻砖讬讜讚注 诇讜 讜讗讬谉 讛诇讻讛 讻诪讜谞讘讝 砖讬讛讗 讚谞讜 讻讗谞讜住 诇驻讜讟专讜 诪讻诇 讜讻诇 讗诇讗 讛专讬 讛讜讗 讻讛讻讬专 讜诇讘住讜祝 砖讻讞 讜讻谉 诇诪讚转 砖讛讻讬专 讜诇讘住讜祝 砖讻讞 讛讜讗讬诇 讜注讻砖讬讜 诪"诪 讗讬谞讜 讝讜讻专 注讬拽专 砖讘转 讛专讬 讛讜讗 讻砖讻讜讞 诪注讬拽专讜 讜讗讬谞讜 讞讬讬讘 讗诇讗 讗讞转 注诇 讻诇 砖讘转 讜砖讘转 讜讗讬谉 讛诇讻讛 讻诇砖讜谉 专讗砖讜谉 讛讗诪讜专 讘住讜讙讬讗 讝讜 诇专讘 讜砖诪讜讗诇 砖讛讬讜 讚谞讬诐 讛讻讬专 讜诇讘住讜祝 砖讻讞 讻砖讻讞 砖讛讬讜诐 砖讘转 讜讬讜讚注 注讬拽专 砖讘转 砖讛讜讗 讞讬讬讘 注诇 讻诇 砖讘转 讜砖讘转 讗诇讗 砖讻讜讞 诪注讬拽专讜 讜讛讻讬专 讜诇讘住讜祝 砖讻讞 砖谞讬讛诐 砖讜讬诐 诇讛转讞讬讬讘 讞讟讗转 讗讞转 注诇 讻诇 砖讘转 讜砖讘转 讻诪讜 砖讘讬讗专谞讜 讘诪砖谞讛 讜砖诪讗 转讗诪专 讙专 砖谞转讙讬讬专 讘讬谉 讛讙讜讬诐 诪讬讛讗 讛讬讗讱 讗驻砖专 砖诇讗 讬讚注 注谞讬谉 砖讘转 诪注讜诇诐 讜讛专讬 讛讜讗 爪专讬讱 砖诇砖讛 讜诪讜讚讬注讬诐 讗讜转讜 诪爪讜转 拽诇讜转 讜讞诪讜专讜转 讻诪讜 砖讛转讘讗专 讘讬讘诪讜转 讗驻砖专 讘讙专 拽讟谉 砖诪讟讘讬诇讬谉 讗讜转讜 注诇 讚注转 讘"讚 讜诇讗 讛讻讬专 诪注讜诇诐 讗讜 砖诪讗 谞转讙讬讬专 讘诇讗 砖诇砖讛 讜讻诪讜 砖讗诪专 砖谞转讙讬讬专 讘讬谉 讛讙讜讬诐 讜诇讻转讞讬诇讛 讛讜讗 砖爪专讬讱 砖诇砖讛 讗讘诇 讘讚讬注讘讚 讗驻讬' 讘讬谞讜 诇讘讬谉 注爪诪讜 注诇 讛讚专讱 砖驻住拽讜 砖诐 讙讚讜诇讬 讛驻讜住拽讬诐:





转讜住驻讜转 专讬"讚

讗诇讗 讛讬讬谞讜 讟注诪讗 讙讚讜诇 注讜谞砖讜 砖诇 砖讘转 讻讜' 讻诇 讝讜 讛砖讬讟讛 讗诪讜专讛 讘讬专讜砖诇诪讬:





诪讛专砖"讗 - 讞讬讚讜砖讬 讛诇讻讜转

讘讚"讛 讙讘讬 砖讘讬注讬转 讻讜' 讜注讜讚 讻诇诇 讗讞专 讻讜' 讻诇 砖讗讬谞讜 诪讗讻诇 讗讚诐 讜诪讗讻诇 讘讛诪讛 讻讜' 诪转拽讬讬诐 讻讜' 讻爪"诇:


讘讚"讛 讚讗讬转 讘讬讛 讻讜' 讜讬"诇 讚诇讗 砖讬讬讱 诇讛讝讻讬专 讗讘讜转 讜转讜诇讚讜转 讘诪讬诇讬 讚诇讬转 讘讬讛 讗讬住讜专 诪诇讗讻讜转 讻讜' 注讻"诇 专"诇 讚诇讗 砖讬讬讱 诇讛讝讻讬专 讻诇诇 讙讚讜诇 诪砖讜诐 讚讗讬讻讗 讗讘讜转 讜转讜诇讚讜转 讗诇讗 讘诪讬讚讬 讚讗讬转 讘讬讛 讗讬住讜专 诪诇讗讻讜转 讗讘诇 讗讘讜转 讜转讜诇讚讜转 讜讚讗讬 讚讗讬讻讗 谞诪讬 讘诪讬讚讬 讚诇讬转 讘讬讛 讗讬住讜专 诪诇讗讻讜转 讻讙讜谉 讗讘讜转 讜转讜诇讚讜转 讚讙讘讬 谞讙注讬诐 讜讚讙讘讬 谞讝讬拽讬谉 讜诪讛专砖"诇 讻转讘 讘讝讛 讚专讱 专讞讜拽 诪谉 讚讘专讬 讛转讜住' 讜拽"诇:


讘讗"讚 讜讬"诇 讚诇讗 爪专讬讱 诇诪转谞讬 讚讗讻诇诇 讙讚讜诇 拽诪讗 拽讗讬 讻讜' 注讻"诇 讜讘讘讗 讗讞专讬转讬 讛转诐 讚转谞讬 砖讜讘 讻诇诇 讙讚讜诇 诪砖讜诐 讚讻讘专 讛驻住讬拽 讘讻诇诇 讗讞专 讚诇讗 转谞讬 讘讬讛 讻诇诇 讙讚讜诇 讜拽"诇:


讘讚"讛 讙讚讜诇 注讜谞砖讜 讻讜' 讜诇讛讻讬 诇讗 拽讗诪专 讙讚讜诇 砖讘转 讜砖讘讬注讬转 诪诪注砖专 讻讜' 注讻"诇 讜讘砖诪注转讬谉 谞诪讬 诇讘专 拽驻专讗 讛诪"诇 讙讚讜诇 砖讘讬注讬转 讜诪注砖专 诪驻讗讛 讚讗讬诇讜 砖讘讬注讬转 讜诪注砖专 讗讬转谞讛讜 讘转讗谞讛 讜讘讬专拽 诪砖讗"讻 驻讗讛 讗诇讗 诪砖讜诐 讗讞专讬诐 讚诇讗 转谞讬 讻诇诇 讙讚讜诇 讘诪注砖专 讜讙讘讬 砖讘讬注讬转 转谞讬 讻诇诇 讙讚讜诇 讛讜爪专讱 诇讛讱 住讘专讗 诪砖讜诐 讚讙讚讜诇 注讜谞砖讜 砖诇 砖讘讬注讬转 诪诪注砖专 讚讗讬诇讜 砖讘讬注讬转 讗讬转讗 讘讬谉 讘诪讗讻诇 讗讚诐 讘讬谉 讻讜' 讜讚讜"拽:


讜讚注 砖讛专诪讘"诐 讘驻讬' 讛诪砖谞讛 讻转讘 诪驻谞讬 讝讛 讗诪专 讻诇诇 讙讚讜诇 诪驻谞讬 讛讬讜转 砖讘转 注讜谞砖讜 讞诪讜专 诪砖讗专 注讜谞砖讬诐 诇驻讬 砖讛讜讗 讘住拽讬诇讛 注讻"诇 讜讝讛 住讜转专 诇讻讗讜专讛 住讜讙讬讗 讚砖诪注转讬谉 讜爪"诇 砖讛讜讗 诪驻专砖 讚转专转讬 转专转讬 拽讗诪专 讜讛"驻 讙讚讜诇 注讜谞砖讜 砖诇 砖讘转 诪砖诇 砖讘讬注讬转 诇注谞讬谉 住拽讬诇讛 讜注讜讚 诪诇转讗 讗讞专讬转讗 讚讙讚讜诇 砖讘转 讚讗讬诇讜 砖讘转 讗讬转讗 讘讬谉 讘转诇讜砖 讻讜' 讜讻谉 讙讚讜诇 注讜谞砖讜 砖诇 砖讘讬注讬转 诪砖诇 诪注砖专 讻讚讗诪专讬' 讘注诇诪讗 讙讚讜诇 注讜谞砖讜 砖诇 砖讘讬注讬转 诇住讜祝 诪讜讻专 诪讟诇讟诇讬讜 诇住讜祝 诪讜讻专 讘讬转讜 讻讜' 讜注讜讚 诪诇转讗 讗讞专讬转讗 讚讗诇讜 砖讘讬注讬转 讗讬转讗 讘讬谉 讘诪讗讻诇 讻讜' 讜讻谉 讙讚讜诇 注讜谞砖讜 砖诇 诪注砖专 诪砖诇 驻讗讛 讚诪讬 砖诇讗 诪注砖专 驻讬专讜转讬讜 注讜谞砖讜 诪讬转讛 诪砖讗"讻 讘驻讗讛 讜注讜讚 诪诇转讗 讗讞专讬转讗 讚讗讬诇讜 诪注砖专 讗讬转讗 讘转讗谞讛 讻讜' 讜讚讜"拽:





诪讛专"诐

讘讙诪' 讗诇讗 诇讗讜 讛讬讬谞讜 讟注诪讗 讙讚讜诇 注讜谞砖讜 砖诇 砖讘转 讬讜转专 诪砖诇 砖讘讬注讬转 讚讗诇讜 砖讘转 讗讬转讗 讘讬谉 讘转诇讜砖 讘讬谉 讘诪讞讜讘专 讜讻讜' 谞专讗讛 讚砖驻讬专 讛讜讛 诪爪讬 诇诪讬诪专 讚讙讚讜诇 注讜谞砖讜 砖诇 砖讘转 诪砖诇 砖讘讬注讬转 讚讗诇讜 讘砖讘转 讗讬转讗 诪讬转转 住拽讬诇讛 讜讻谉 驻讬' 讛专诪讘"诐 讘驻讬' 讛诪砖谞讛 讜讻谉 讙讘讬 砖讘讬注讬转 讛讜讬 诪爪讬 谞诪讬 诇讜诪专 讚讙讚讜诇 注讜谞砖讜 诪爪讚 注爪诪讜 讬讜转专 诪砖诇 诪注砖专 砖讛专讬 讬讚讜注 讛讜讗 砖注讜谞砖 砖诇 砖诪讬讟讛 讛讜讗 讙讚讜诇 讗诇讗 诪砖讜诐 讚讙讘讬 诪注砖专 讗诇讬讘讗 讚讘专 拽驻专讗 诇讗 讛讜讛 诪爪讬 诇讜诪专 讛讻讬 诇讻讱 谞拽讬讟 诇讛 讙诪' 讘讛讗讬 诇讬砖谞讗 讜讚讜"拽:


讜讙专 砖谞转讙讬讬专 讘讬谉 讛谞讻专讬诐 讜讻讜' 讻爪"诇:


讘转讜住' 讚"讛 讙讘讬 砖讘讬注讬转 谞诪讬 讜讻讜' 讜注讜讚 讻诇诇 讗讞专 讗诪专讜 讻诇 砖讛讜讗 诪讗讻诇 讗讚诐 讜诪转拽讬讬诐 讻讜' 讜诪转拽讬讬诐 讘讗专抓 注讬讬谉 讘住讚讚 讛诪砖谞讛 讚讗讬谉 讛讙讬专住讗 砖诐 讻诇砖讜谉 讝讛 砖诇 讛转讜住':


讚"讛 讚讗讬转 讘讬讛 讗讘讜转 讜转讜诇讚讜转 讜讻讜' 讜讬"诇 讚诇讗 砖讬讬讱 诇讛讝讻讬专 讗讘讜转 讜转讜诇讚讜转 讘诪讬诇讬 讚诇讬转 讘讬讛 讗讬住讜讚 诪诇讗讻讛 讚讘专讬 讛转讜住' 讛诇诇讜 转诪讜讛讬诐 讚讛讗 讗砖讻讞谉 讚拽转谞讬 讗讘讜转 讜转讜诇讚讜转 讗驻讬' 讘诪讬诇讬 讚诇讗讜 讗讬住讜专 诪诇讗讻讛 讚讛讗 讘专讬砖 讘"拽 转谞讬 讗专讘注 讗讘讜转 谞讝讬拽讬谉 讜诪驻专砖 讛转诐 讗讘讜转 讜转讜诇讚讜转 讜讻谉 诪讬讬转讬 讛转诐 讗讘讜转 讛讟讜诪讗讛 讛砖专抓 讜讛砖讻讘转 讝专注 讜讻讜' 讜爪"诇 讚讛讗 讚讻转讘讜 讛转讜住' 讚诇讗 砖讬讬讱 诇讛讝讻讬专 讗讘讜转 讜转讜诇讚讜转 讘诪讬诇讬 讚诇讬转 讘讬讛 讗讬住讜专 诪诇讗讻讛 诇讗讜 讚讜拽讗 讗诇讗 专"诇 讚诇讗 砖讬讬讱 诇讛讝讻讬专 讗讘讜转 讜转讜诇讚讜转 讗诇讗 讘诪讬诇讬 讚讗讬住讜专 诪诇讗讻讛 讜讻讬讜爪讗 讘讛 砖讛住讘专讗 讛讬讗 砖讛转讜诇讚讛 诪诇讗讻讛 讙专讜注讛 讜驻讞讜转讛 诪谉 讛讗讘 讜讻谉 讙讘讬 谞讝讬拽讬谉 讛转讜诇讚讛 讛讬讗 讙专讜注讛 讜讗讬谉 谞专讗讛 讻"讻 诪讝讬拽 诇讛转讞讬讬讘 注诇讬讜 讻诪讜 注诇 讛讗讘 讜讻谉 讙讘讬 讟讜诪讗讛 讛转讜诇讚讜转 讛谉 专讗砖讜谉 讜砖谞讬 诇讟讜诪讗讛 讗讘诇 讙讘讬 诪注砖专 砖讛讗讘讜转 讛谉 讚讙谉 转讬专讜砖 讜讬爪讛专 讜讛转讜诇讚讜转 讛谉 砖讗专 诪讬谞讬 驻讬专讜转 讻讙讜谉 转讗谞讬诐 讜专诪讜谞讬诐 诪谉 讛住讘专讗 讗讬谉 谞专讗讬诐 砖讗专 驻讬专讜转 驻讞讜转讬诐 砖诇讗 诇讛转讞讬讬讘 讘诪注砖专 讻诪讜 讛讙驻谉 讗诇讗 砖讙讝讬专转 讛讻转讜讘 讛讜讗 砖诇讗 诇讞讬讬讘 讘诪注砖专 讗诇讗 讘讚讙谉 转讬专讜砖 讜讬爪讛专 诇讻讱 诇讗 砖讬讬讱 诇讛讝讻讬专 讙讘讬 诪注砖专 讗讘讜转 讜转讜诇讚讜转 讜讻"讻 讘住驻专 讞"砖 讗诇讗 砖讗讬谉 讝讛 诇砖讜谞讜:


讘讗"讚 讜讬"诇 讚诇讗 爪专讬讱 诇诪讬转谞讬 讚讗讻诇诇 讙讚讜诇 拽诪讗 拽讗讬 讜讻讜' 诪拽砖讬谉 讛转诇诪讬讚讬诐 讗"讻 讙讘讬 砖讘讬注讬转 讚拽转谞讬 讛转诐 讘讘讗 讗讞专讬转讬 讻诇诇 讙讚讜诇 讗讞专 诇诪讛 讗讬爪讟专讬讱 诇诪转谞讬 讙讚讜诇 讬讜转专 诪诇讙讘讬 讛讻诇诇 讛砖谞讬 讗讘诇 讗讬谉 讝讛 拽讜砖讬讗 讻诇诇 讚讛讻诇诇 讛砖谞讬 讙讘讬 砖讘转 讜讙讘讬 砖讘讬注讬转 讛讜讗 谞砖谞讛 转讬讻祝 讜讘讗讜转讜 驻专拽 砖诇 讻诇诇 讙讚讜诇 讛专讗砖讜谉 诇讻讱 诇讗 讗讬爪讟专讬讱 诇诪转谞讬 讙讚讜诇 讗诇讗 转谞讗 住转诐 讜注讜讚 讻诇诇 讗讞讚 讗诪专讜 讜专"诇 讜注讜讚 讻诇诇 讗讞讚 讙讚讜诇 讗诪专讜 讗讘诇 讛讻诇诇 讛讙' 讛讜讗 讘驻专拽 讘驻谞讬 注爪诪讜 诪讜驻诇讙 诪谉 讛专讗砖讜谉 讜诇讗 砖讬讬讱 诇讜诪专 讜注讜讚 讻诇诇 讗讞讚 讙讚讜诇 讚诇讗 拽讗讬 讗专讗砖讜谉 诇讻讱 转谞讬 谞诪讬 讙讚讜诇 讜拽"诇:


讚"讛 讜讗讬诇讜 驻讗讛 讜讻讜' 讜讛讗 讚讚专讬砖 讘转"讻 诪谞讬讬谉 砖讗谞讬 讜讻讜' 转"诇 讜讘拽爪专讻诐 讗转 拽爪讬专 讗专爪讻诐 诪讛 拽爪讬专 砖讛讜讗 讗讜讻诇 讜讻讜' 讻爪"诇:





讞讻诪转 砖诇诪讛

专砖"讬 讘讚"讛 讜注砖讛 诪诇讗讻讜转 讻讜' 砖诇讗 砖诪注 讘讬谞转讬讬诐 砖讗讜转讜 讛讬讜诐 讻讜' 讻爪"诇:


讘讚"讛 讛讬讜讚注 讻讜' 讗讘 诪诇讗讻讛 讗讞转 讞讟讗转 讗讞转 讜讗注"驻 讻讜' 讛讻讬 讚诪砖讜诐 讛驻住拽 讬诪讬诐 讻讜' 讻爪"诇:


讙诪' 讜讙讘讬 砖讘讬注讬转 谞诪讬 讻讜' 讻爪"诇 讜讻谉 讘专砖"讬 讜讻谉 讘转讜住':


专砖"讬 讘讚"讛 讻诇 砖讛讜讗 讻讜' 诇砖讜谉 专讘讬谞讜 讛诇讜讬 住讟讬住 讜讜讬砖专讗 讜讜专谞爪讗 讻爪"诇 讜谞"讘 讻谉 驻讬' 讛专"砖 讘讝专注讬诐 讚祝 讙' [驻"讗 诪"讚] 讗讘诇 专砖"讬 驻讬' 讘驻' 诪拽讜诐 砖谞讛讙讜 (驻住讞讬诐 讚祝 谞"讙) 讜讘驻' 讘讗 住讬诪谉 (谞讚讛 讚祝 谞') 住讟讬住 诪讜专讬拽讗 拽专讜讙讗 讜拽讜爪讛 讜讜讬砖专讗 讜讘驻' 讘讗 住讬诪谉 拽讜爪讛 讙讜讬讟专讗:


转讜住' 讘讚"讛 讜讙讘讬 砖讘讬注讬转 讻讜' 讜讗讬谉 诇讜 讜诇讚诪讬讜 讘讬注讜专 讻讜' 讘讘讘讗 讗讞专讬转讗 讻诇诇 讙讚讜诇 讗诪专讜 讘砖讘讬注讬转 讻讜' 讻爪"诇:


讘讚"讛 讚讗讬转 讘讬讛 讗讘讜转 讻讜' 讚诇讗 砖讬讬讱 诇讛讝讻讬专 讗讘讜转 讜转讜诇讚讜转 讻讜'. 谞"讘 讜转讬诪讛 讛讗 转谞谉 讗讘讜转 谞讙注讬诐 讜转讜诇讚转 讗注"讙 讚诇讬讻讗 讗讬住讜专 诪诇讗讻讛 讜爪"注 讜讗讬谉 诇讜诪专 讚转讜诇讚讜转 谞讙注讬诐 讻转讬讘讬 讻诪讜 砖讻讜转讘讬谉 讛转讜住' 讘专讬砖 诪讻讬诇转讬谉 讜讛"拽 讻诇 讛讬讻讗 讚诇讗 讻转讬讘讬 转讜诇讚讜转 诇讗 砖讬讬讱 诇讜诪专 转讜诇讚讜转 讗诇讗 讘诪讬讚讬 讚讗讬住讜专 诪诇讗讻讛 讜讚讜"拽. 讝讛 讗讬谞讜 讚讛讗 拽转谞讬 讗讘讜转 谞讝讬拽讬谉 讜讛转讜诇讚讜转 诇讗 讻转讬讘讬 讜谞专讗讛 讘注讬谞讬 诇讬讬砖讘 讚讚讜讜拽讗 讘讗讬住讜专 诪诇讗讻讛 砖讛讗讘 讬讜转专 谞专讗讛 诇诪诇讗讻讛 诪讛转讜诇讚讜转 讜讻谉 诇注谞讬谉 谞讝讬拽讬谉 讛讗讘 谞专讗讛 讬讜转专 诇诪讝讬拽 诪讛转讜诇讚讛 诪砖讗"讻 讘讗讬住讜专 讗讻讬诇讛 讚诪讗讬讝讛 爪讚 谞专讗转 讛讝讬转 讗讜 讛讙驻谉 诇讗讘 讬讜转专 诪讛专讬诪讜谉 讗讜 讛讗转专讜讙 讜讚讜"拽 (注讬讬谉 讘诪讛专砖"讗):





专砖"砖

转讚"讛 讜讙讘讬. 讜注讜讚 讻诇诇 讗讞专 讗诪专讜 讻诇 砖讗讬谞讜 诪讗讻诇 讻讜'. 谞专讗讛 诪讛诪专砖"讗 砖讛讜讗 讛讙讬讛 讻谉 讜注"驻 讛讙讛转讜 讛讚驻讬住讜 讻谉 讘讛转讜住' 讜讛砖诪讬讟讜 讛谞讜住讞讗 讛讬砖谞讛 讛谞讻讜谞讛 砖讛讬讗 讻诇 砖讛讜讗 讻诪讜 砖诪讘讜讗专 讘讻"诪 驻"讝 诪讛诇' 砖诪讬讟讛 住讜祝 讛讬"讚 讘砖诐 讛专"讬 拽讜专拽讜住 讜讘转讜讬"讟 注"砖:



转讚"讛 讜讛讗. 转讬诪讛 诇诪讛 讬砖谞讛 讘专讗砖讜谉 讻"讙 讻讜'. 诇注"讚 讬诇"驻 讚讛拽讜砖讬讗 讛讜讗 讚诇讬转谞讬 讘讻诇诇 讛砖谞讬 讙讚讜诇 诪驻谞讬 砖讻诇讜诇 讘讜 讘' 讚讘专讬诐 讜讘专讗砖讜谉 讗讬谞讜 讗诇讗 讚讘专 讗讞讚 (注讬' 讘转讜住' 住讚讛"拽) 讜诪讚讜讬讬拽 诇讬砖谞讗 讚讛砖"住 讚讙讘讬 砖讘转 讜砖讘讬注讬转 拽讗诪专 诪砖讜诐 讚拽讘注讬 诇诪讬转谞讬 注讜讚 讻诇诇 讗讞专 诪驻谞讬 讚讘讗 诇转转 讟注诐 注诇 讻诇诇 讛专讗砖讜谉 讚转谞讬 讘讬讛 讙讚讜诇 讗讘诇 讙讘讬 诪注砖专 讗诪专 讚拽转谞讬 讻诇诇 讗讞专 (讜诇"拽 诪诇转 注讜讚) 诪驻谞讬 讚拽讗讬 注诇讬讜 讙讜驻讬' 讚诇讬转谞讬 讘讬讛 讙讚讜诇:



转讚"讛 讜讗诇讜. 讜讗讬谞谉 专拽 讞' 讗讬诇谞讜转 讚讞砖讬讘 讘驻"拽 讚驻讗讛. 注讬' (专"讛 讟讜:) 转讚"讛 谞讛讙讜 砖讻转讘讜 讘住"讚 讜砖诪讗 转谞讗 讜砖讬讬专 讜诇砖讜谉 讛专"砖 砖诐 讘驻讗讛 讜诪讬讛讜 注"讻 诇讗 讻讜诇讛讜 讞砖讬讘 讻讜' 讜爪"诇 转谞讗 讜砖讬讬专:



讘讗"讚 讜讻转讬讘 讻讬 转讞讘讜讟 讝讬转讬讱 讻讬 转讘爪讜专 讻专诪讱. 注讬' 讞讜诇讬谉 (拽诇 讗) 讬诇驻讜转讗 讚讞讬讜讘 驻讗讛 讘讛诐 讜讛转讜住驻讜转 拽爪专讜 讜住诪讻讜 注诇 讛讬讜讚注:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇诪注讜讟讬 转讗谞讛. 注讬讬谉 专"讛 讚祝 讟讜 注"讘 转讜住' 讚"讛 谞讛讙讜 讛注诐:





讞讬讚讜砖讬 讞转"住

诪转谞讬' 讘转讬谞讜拽 砖谞砖讘讛 讘讬谉 讛谞讻专讬诐 讜讙专 砖谞转讙讬讬专 讜讻讜'. 讛专诪讘"诐 诪驻专砖 讚转讬谞讜拽 讗转专讜讜讬讬讛讜 拽讗讬 转讬谞讜拽 讬砖专讗诇 砖谞砖讘讛 讗讜 转讬谞讜拽 砖谞转讙讬讬专 驻讬' 砖讗诪讜 讛讘讬讗讛 讗讜转讜 诇讛转讙讬讬专 注讬讬谉 讘转讜住' 讬"讗 注"讗 讜谞转讙讚诇 讘讬谉 讛讙讜讬诐 讜讻砖讛讙讚讬诇 诇讗 诪讬讞讛. 讜诇讗 讬讚注 诪讗讜诪讛 诪诪爪讜转 讛'. 讜注讬讬谉 讻"诪 砖讻"讻 诇讬讬砖讘 拽讜' 转讜住' 讚"讛 讙专 讜讻讜' 讜讬讘讜讗专 注讜讚 诇拽诪谉 讘砖诪注转讬谉 讘注讛"讬:





驻谞讬 讬讛讜砖注

讘讙诪' 诪"讟 转谞讗 讻诇诇 讙讚讜诇 讜讻讜' 讜讻转讘 讛专诪讘"诐 讘驻讬专讜砖 讛诪砖谞讬讜转 讚讛讗 讚拽转谞讬 讻诇诇 讙讚讜诇 讗诪专讜 讘砖讘转 讛讬讬谞讜 诪砖讜诐 讚砖讘转 讞诪讜专 诇驻讬 砖讛讜讗 讘住拽讬诇讛 注"砖 讜讬砖 诇转诪讜讛 讟讜讘讗 砖讻转讘 诪讚注转 注爪诪讜 驻讬专讜砖 诇砖讜谉 讻诇诇 讙讚讜诇 讛讬驻讱 住讜讙讬讗 讚砖诪注转讬谉 讚诪驻专砖讬 诇讛讗讬 诇讬砖谞讗 讚讻"讙 讘讙讜讜谞讗 讗讞专讬谞讗. 讜注讬讬谉 讘诪讛专砖"讗. 讜诇诪讗讬 讚驻专讬砖讬转 讘住诪讜讱 讬砖 诇讬讬砖讘 讚讛专诪讘"诐 讝"诇 诇讗讜 诪砖讜诐 讛讱 诇讬砖谞讗 讚讻"讙 诇讞讜讚 讻转讘 讻谉 讗诇讗 讚讗讙讘 讗讜专讞讗 诪驻专砖 谞诪讬 讛讗 讚拽转谞讬 讻"讙 讗诪专讜 讘砖讘转 诪砖诪注 讘砖讘转 讚讜拽讗 讗诪专讜 讻谉 讜诇讗 讘讬讛"讻 讜讛讬讬谞讜 讻讚驻专讬砖讬转 讻讬讜谉 讚砖讘转 讞诪讜专 砖讛讬讗 讘住拽讬诇讛 诪砖"讛 诇讗 诪爪讬谞谉 诇诪讬诇祝 讬讛"讻 诪砖讘转 诇讗 诇注谞讬谉 讞讬诇讜拽 诪诇讗讻讜转 讜诇讗 诇注谞讬谉 砖讬讞讬讬讘 注诇 讻诇 讬讛"讻 讜讬讛"讻 讻诪讜 讘砖讘转 讜讻诪讜 砖讻转讘转讬 砖讻谉 谞专讗讛 讘讗诪转 诪诇砖讜谉 讛专诪讘"诐 讘讛诇讻讜转 砖讙讙讜转 讜讬转讻谉 讬讜转专 诇驻诪"砖 诪驻专砖讬 讛专诪讘"诐 砖诐 讚讛专诪讘"诐 驻讜住拽 讻专"讞 讚讻专讬转讜转 讜讗"讻 诇诪讗讬 讚驻专讬砖讬转 讛讗 讘讛讗 转诇讬讗 讚诇专"讞 注"讻 诪转谞讬转讬谉 诇诪注讜讟讬 讬讛"讻 讗转讬 讜讘住讜讙讬讗 讚诇拽诪谉 讗讘讗专 注讜讚 讘讝讛:


讘转讜住' 讘讚"讛 讚讗讬转 讘讬讛 讗讘讜转 讜转讜诇讚讜转 讜讻讜' 讜讬"诇 讚诇讗 砖讬讬讱 诇讛讝讻讬专 讗讘讜转 讜转讜诇讚讜转 讘诪讬诇讬 讚诇讬转 讘讬讛 讗讬住讜专 诪诇讗讻讛. 谞专讗讛 讘讻讜讜谞转谉 诪砖讜诐 讚诇砖讜谉 讗讘讜转 讜转讜诇讚讜转 诪砖诪注 讘讗讞讚 诪砖谞讬 讚专讻讬诐 讜讛讬讬谞讜 讛讬讻讗 砖讛转讜诇讚讜转 讘讗讬谉 诪讞诪转 讛讗讘讜转 讻讙讜谉 讘讗讘讜转 讛讟讜诪讗讛 砖讛转讜诇讚讜转 讛谉 诪讛 砖谞讙注讜 讘讗讘讜转 讗讜 讘注谞讬谉 砖讛转讜诇讚讜' 诇讗 讻转讬讘谉 讜诇讗 讬讚注讬谞谉 诇讛讜 讗诇讗 诪住讘专讗 讚讚诪讬讗 诇讗讘讜转 诪"诪 诇注讜诇诐 讬砖 爪讚 讞砖讬讘讜转 拽爪转 讘讗讘讜转 讬讜转专 诪讘转讜诇讚讜转 讻讙讜谉 讗讘讜转 谞讝讬拽讬谉 讚讗讘讜转 讻转讬讘讬 讜转讜诇讚讜转 诇讗 讻转讬讘讬 讜讻讛"讙 讘讗讘讜转 讜转讜诇讚讜转 讚诪专讗讜转 谞讙注讬诐 讜讻谉 讘讗讘讜转 讜转讜诇讚讜转 讘讗讬住讜专讬 诪诇讗讻讜转 砖讘转 讚讗注"讙 讚转讜诇讚讜转 讚诪讬讬谉 诇讗讘讜转 讗驻"讛 讬砖 诇讗讘讜转 爪讚 讞砖讬讘讜转 讚讛讜讜 讘诪砖讻谉 讜注"砖 讻讱 谞拽专讗 讗讘讜转 讻讚讗讬转讗 讘专讬砖 讘"拽 诪砖讗"讻 讘讛谞讱 讚诪注砖专 砖讛转讜诇讚讜转 讘砖讗专 驻讬专讜转 讗讬谞谉 讗诇讗 诪讚专讘谞谉 诪砖讜诐 讙讝讬专讛 讜讛专讞拽讛 讘注诇诪讗 讻诪"砖 讛转讜' 讘驻"拽 讚专"讛 讜讘讻诪讛 讚讜讻转讬 诪砖"讛 诇讗 砖讬讬讱 讘讛讜 诇砖讜谉 讗讘讜转 讜转讜诇讚讜转 讻谉 谞"诇 讜拽专讜讘 诇讝讛 讻转讘 诪讛专砖"诇 讜讚诇讗 讻诪讛专砖"讗 砖驻讬专讜砖讜 讚讞讜拽 讜讚讜"拽:


讘讙诪专讗 专讘 讜砖诪讜讗诇 讚讗诪专讬 转专讜讜讬讬讛讜 诪转谞讬转讬谉 讘转讬谞讜拽 砖谞砖讘讛 讜讻讜' 讗讘诇 讛讻讬专 讜诇讘住讜祝 砖讻讞 讞讬讬讘 注诇 讻诇 砖讘转 讜砖讘转 讜驻专砖"讬 讚讛讻讬专 讜诇讘住讜祝 砖讻讞 讛讜"诇 讻砖讜讻讞 砖讛讬讜诐 砖讘转 讜讬讜讚注 注讬拽专 砖讘转 诪砖"讛 讞讬讬讘 注诇 讻诇 砖讘转 讜砖讘转 注讻"诇. 讜谞专讗讛 讚讻讜讜谞转讜 讚讗讬谞讜 讞讬讬讘 讗诇讗 注诇 讻诇 砖讘转 讜砖讘转 讜诇讗 注诇 讻诇 诪诇讗讻讛 讜诪诇讗讻讛 讻讬讜谉 讚诪讚诪讛 诇讛 诇砖讜讻讞 砖讛讬讜诐 砖讘转 讜讬讜讚注 注讬拽专 砖讘转 讜讻谉 谞专讗讛 讙"讻 诪诇砖讜谞讜 讘讻诇 讛住讜讙讬讗 讜讻谉 诪讘讜讗专 讙"讻 讘诇砖讜谉 讛转讜住' 讚砖诪注转讬谉 讗诇讗 讚拽砖讬讗 诇讬 讟讜讘讗 讘讙讜讜讛 讚诪讛 住讘专讗 讬砖 诇讜诪专 讻谉 讚诪讗讬 注谞讬谉 讛讻讬专 讜诇讘住讜祝 砖讻讞 诇砖讜讻讞 砖讛讬讜诐 砖讘转 讚讛转诐 诇讬讻讗 讗诇讗 砖讙讙转 砖讘转 诇讞讜讚讗 诪砖"讛 讞讬讬讘 注诇 讻诇 砖讘转 讜砖讘转 讚讬诪讬诐 砖讘讬谞转讬讬诐 讛讜讬讬谉 讬讚讬注讛 讻诪讜 砖驻专砖"讬 讜讻讚驻专讬砖讬转 讚诇讬砖谞讗 讚专讘讛 讘讻专讬转讜转 讛讻讬 诪砖诪注 讗讜 讻诪"砖 讛转讜住驻讜转 讘诪砖谞转讬谞讜 讚讙讝专转 讛讻转讜讘 讛讜讗 讜诪砖"讛 讗讬谉 诇讞讬讬讘讜 注诇 讻诇 诪诇讗讻讛 讜诪诇讗讻讛 砖讛专讬 讘讝讚讜谉 诪诇讗讻讜转 注砖讗谉 诇讻讜诇谉 诪砖讗"讻 讘讛讻讬专 讜诇讘住讜祝 砖讻讞 讚讛讜"诇 砖讙讙转 砖谞讬讛诐 讗"讻 诪诪"谞 讗讬 拽住讘专 讚讛注诇诐 讝讛 讜讝讛 讘讬讚讜 讗讬谞讜 讞讬讬讘 讗诇讗 讗讞转 讻讚诪住讬拽 专讘 谞讞诪谉 诇拽诪谉 讚祝 注' 注"讘 讗"讻 讗诪讗讬 讞讬讬讘 注诇 讻诇 砖讘转 讜砖讘转 讚讛讗 讛讻讬专 讜诇讘住讜祝 砖讻讞 讙专注 诪讛注诇诐 讝讛 讜讝讛 讘讬讚讜 讻诪"砖 讛转讜住' 诇拽诪谉 讗注"讻 讚诇诪讗讬 讚讘注讬 诇诪讬诪专 讛砖转讗 讚诇专讘 讜砖诪讜讗诇 讛讻讬专 讜诇讘住讜祝 砖讻讞 讞讬讬讘 注诇 讻诇 砖讘转 讜砖讘转 注"讻 讛讬讬谞讜 诪砖讜诐 讚住"诇 讚砖讘转讜转 讻讙讜驻讬谉 讚诪讬 诇讙诪专讬 讗驻讬诇讜 讛讬讻讗 讚诇讬讻讗 诇诪讬诪专 讬诪讬诐 砖讘谞转讬讬诐 讛讜讬讬谉 讬讚讬注讛 讜讛讬讬谞讜 讻讚讗诪专 专"讞 讘讻专讬转讜转 讗讬 诪砖讜诐 住讘专讗 讘注诇诪讗 讗讜 诪砖讜诐 讚讻转讬讘 讜讗转 砖讘转讜转讬 转砖诪讜专讜 讚诪砖诪注 砖讘转讜转 讻讙讜驻讬谉 讚诪讬 诇讙诪专讬 诪砖"讛 诪讜拽讬 专讘 讜砖诪讜讗诇 诇讗讬讚讱 拽专讗 讚砖诪讬专讛 讗讞转 诇砖讘转讜转 讛专讘讛 诇讘讚讚诪讬 讚讛讬讬谞讜 讚讜拽讗 讘转讬谞讜拽 砖谞砖讘讛 讜讘讙专 砖谞转讙讬讬专 讜诇讗 诇讛讻讬专 讜诇讘住讜祝 砖讻讞 讗"讻 诇驻"讝 拽砖讛 讘讛讻讬专 讜诇讘住讜祝 砖讻讞 讗诪讗讬 诇讗 诪讞讬讬讘 谞诪讬 注诇 讻诇 诪诇讗讻讛 讜诪诇讗讻讛 砖诇 讻诇 砖讘转 讜砖讘转 讚讛讗 诪讛"讟 讚砖讘转讜转 讻讙讜驻谉 讚诪讬 诇专"讞 讗驻讬诇讜 讘讬讜讚注 砖讛讜讗 砖讘转 谞诪讬 诪讞讬讬讘 注诇 讻诇 诪诇讗讻讛 讜诪诇讗讻讛 砖诇 讻诇 砖讘转 讜砖讘转 讻驻专砖"讬 砖诐 诇讛讚讬讗: 讜注讜讚 讻讬讜谉 讚诪专讗 讚砖诪注转讬谉 讚讛讻讗 专讘 讜砖诪讜讗诇 谞讬谞讛讜 讜讛转诐 讘讻专讬转讜转 讗诪专讬' 诇讛讚讬' 讚砖诪讜讗诇 转谞讬 谞讚讛 讜诇讗 谞讚讜转 讜驻专砖"讬 砖诐 讚讛讬讬谞讜 诪砖讜诐 讚砖诪讜讗诇 住"诇 讻专"砖 注"砖 (诪讬讛讜 讘讛讗 讗讬讻讗 诇诪讬诪专 讚讛讗讬 讚讛转诐 讛讬讬谞讜 诇驻讬 讛诪住拽谞讗 讚讛讻讗 讚专讘 讜砖诪讜讗诇 诇讗讜 讛讻讬 讗转诪专):

